Uusi alku - loppu - Sivu 2\nAihe: Vs: Uusi alku - loppu To Marras 05, 2009 5:33 am\nHalla nyökkäsi Hohdolle osoittaakseen olevansa samaa mieltä, "Olet oikeassa. Voitaisiin kokeilla piirrittää karibu tai mikä eteen nyt sattuu tulemaan - jokin isompi kokoinen siis" Silkkiturkki katsoi puhuessaan Hohtoon, mutta antoi katseensa käväistä myös Muistossa. "Kävellään vielä hetki joen vartta pitkin, mutta pysytään kasviston suojissa", Halla suunnitteli ääneen.\nRajarikkuri asteli hiljaa eteenpäin, varoen jokaista askeltaan. Se yritti pysytellä matalana, ettei sen vaalea turkki hohtaisi kasviston uumenísta ja paljastaisi koko kolmikkoa. Halla ei pahemmin pitänyt syksystä, maasto oli aivan liian kirjava ja kurainen sen melkein valkoiselle silkkiturkille.\nHukka kohotti päätään ja liikautteli korviaan, jostain kauempaa tuntui kuuluvan hiljaisia askeleita. Loistavaa!, Halla hihkui ajatuksissaan. Se oli varma, että saalis ei ollut enää kaukana. Askeleet madaltuivat entisestään ja korvat kuuntelivat pienimmänkin rasahduksen. Tuuli ei vain tuonut minkäänlaista vihjettä siitä, mikä eläin olisi kyseessä. Juuri kun Halla oli innoissaan kääntymässä Hohdon ja Muiston puoleen, aivan läheltä kuului haukahdus. "Ei voi olla totta.."\nAskeleet olivat varmasti kuuluneet tälle vieraalle sudelle, olisihan se pitänyt arvata. Halla kirosi puoliääneen ja kohensi ryhtiään. Haukahdus oli ollut ystävällinen, mutta silkkiturkki oli silti varautunut. Nyt ei auttanut paetakaan. Tai ehkä.. Halla vilkaisi Hohtoa ja Muistoa anteeksi pyytävästi, ennen kuin vieras susi kysyi kolmikon aikeita. Entisenä alfana ja alfan tyttärenä Halla luimisti Säteelle korviaan ja heilautti häntäänsä ystävälliseen sävyyn, muttei vielä sen enempää."Taisimme eksyä hieman, etsimme erästä vanhaa ystävää. On kuulemma liittynyt tähän.. Haukan laumaan jonkin aikaa sitten", silkkiturkki keksi nopeasti, toivoen että tämä Haukan laumalainen ei olisi ehtinyt kuulla kolmikon saalistus aikeista.\nAihe: Vs: Uusi alku - loppu To Marras 05, 2009 6:03 am\nMuisto ja Hohto nyökkäsivät. Suunnitelma kuulosti hyvältä.\nKumpikin kävelivät niin hiljaa kuin vain pystyivät. Muisto ja Hohto kuulivat myöskin rasahduksen ja Muiston täytyi tehdä kovasti töitä, ettei olisi hihkaissut ääneen ja juossut kohti melko lähellä olevaa ääntä. Sen maha huusi jo nälissään. Kummankaan turkit eivät erityisemmin antaneet suojaa, mutta eivät myöskää hohtaneet maastosta. ´Nyt täytyisi luottaa onneen...´ Hohto ajatteli.\nHohto oli jänittynyt. Se ei malttaisi odottaa, että pääsisi saaliin kimppuun. Harmi vain, että ajatus myös jäisi ajatukseksi, sillä yhtäkkiä kuului toisen hukan ääni joka kuului mitä luultavimmin laumalaiselle. ´Onni taisi juuri hylätä meidät..´ Nopeasti Hohto hyppäsi vaistomaisesti Hallan ja Muiston eteen.\nHohto kelasi Hallan selityksen monesti päässään ja katsoi pian toista hieman epäuskoisesti. Ystävää? Jos laumalainen alkaisi utelemaan lisää, mitä he sanoisivat?\nMuisto oli kiitollinen, että sai olla Hohdon takana. Se antoi turvan tunteen jo pelkästään seisomalla siinä. Muistokin katsoi hieman ihmeissään ystäväänsä, mutta päätti näytellä mukana. "Aivan niin! Ystävää.." Muisto myötäili Hallan vieressä. Hohto oli koko ajan valppaana ja tarkkaili muukalaista herpaantumatta. Se seisoi ylväänä häntä korkealla ja katsoi pistävästi takaisin, mutta ei näyttänyt mitään uhkaavia merkkejä. Jos selitys ei menisi läpi ja toinen aikoisi hyökätä, se olisi valmiina.\nAihe: Vs: Uusi alku - loppu To Marras 05, 2009 8:25 am\nSäteen ystävällinen katse haihtui ja se tuijotti Hohtoa suoraan silmiin, vaikka puhui kaikille. "Vai niin. Etsitte vanhaa ystävää, ja eksytte voimakkaasti tuoksuvan reviirin rajan yli?" sen ääni kertoi, ettei se tosiaankaan uskonut moista hätävaletta. Säde oli myös närkästynyt siitä, että sen vieraanvaraisuuteen vastattiin valhtelemalla. Mutta silti, ehkä jopa piruuttaan, se lähti leikkiin mukaan: "Tunnen kaikki yksilöt ainakin nimeltä laumasamme. Voisin auttaa teitä, jos kerrotte, mikä tämän ystävänne nimi on.." Se virnuili nyt jo sadistisen näköisenä. Luulivatko nuo, että narttu uskoisi moista? Sekin oli ollut aikoinaan alfan tytär, ja sen jälkeen hyvin korkeassa asemassa eräässä laumassa, ja nyt Haukan laumassa.\nSäde jatkoi ennen kuin antoi toisten vasata: "Kysyn uudestaan: Mitä te teette täällä? Ja olen tosissani, vieraanvaraisuuteni ja kärsivällisyyteni on lopussa" Sen ääni madaltui. Narttu oli jo lopettanut Hohdon tuijottamisen, ja katseli nyt kaikkien kasvoja muistaakseen ne. Hajutkin se yritti pistää mieleensä.\n"Tahdotte varmaan itsekin lähteä ehjin nahoin?" Säde vielä lisäsi hyvin hiljaa.\nAihe: Vs: Uusi alku - loppu Pe Marras 06, 2009 1:25 am\nHalla rentoutui aavistuksen Hohdon hypähtäessä silkkiturkin ja Muiston eteen, se tosiaan toi tiettyä turvan tunnetta. Jos Halla olisi ollut ihminen, se olisi tässä tapauksessa purrut huultaan. Se oli tuonut uudet ystävänsä reviirin rajojen sisäpuolelle vain päivän ruoan takia ja nyt kolmikko oli jäänyt rysän päältä kiinni. Silkkiturkki kallisti päätään katsellessaan Hohtoa edessään, ystävän käytös viestitti jotain mitä myös uskollisuudeksi voitaisiin sanoa. Muistokin oli lähtenyt mukaan valheeseen, jolla Halla toivoi rajarikkureiden selviytyvän. Sutta todella harmitti tilanne, johon ne olivat ajautuneet vain Hallan takia, mutta samalla se kunnioitti uusia ystäviään koko sydämestään.\nVaalea turkki pörhistyi Säteen sanojen myötä. Ilmasta pystyi haistamaan kitkaisen tilanteen, jotain oli keksittävä. Halla vilkaisi Muistoon ja sitten Hohtoon, ennen kuin palautti katseensa takaisin Säteeseen.\n"Kuulopuheiden mukaan ystävämme on tosiaan liittynyt Haukan laumaan. Mutta se on tosiaan vain puhetta!", sanojensa aikana Halla otti muutaman askeleen eteenpäin, melkein Hohdon rinnalle asti.\n"Haluaisin tavata alfasi. Jos löydän ystävämme, olisin myös halukas liittymään laumaan. Ystäväni tässä.." Halla nyökkäsi Muiston ja Hohdon suuntaan "..tulivat mukaani turvaksi. Heille tulevaisuus on vielä avoin".\nSilkkiturkki katsoi kiitollisesti ystäviään.\nHätävalhe oli hätävalhe. Ehkä Halla oli mennyt liian pitkälle. Se oli häädetty entisestä laumastaan alfan paikalta vain muutama kuukausi sitten. Sillä kyllä olisi potentiaalia liittyä uuteen laumaan, mutta ei se ollut ajatellut asiaa vakavasti vielä kertaakaan. Aiemmin se oli puhunut asiasta Muiston ja Hohdon kanssa ja kertonut näillekin haluavansa elää vielä jonkin aikaa ilman lauman sääntöjä. Nyt se yritti vakuutella Säteelle eleillään olevansa tosissaan, toivoen että Muisto ja Hohto ymmärtäisivät. Ne voisivat päästä helpolla, mutta Halla oli keittänyt itselleen ehkä liiankin tulisen sopan.\n< tästäpä soppa syntyi ja vähän sekavaa tekstiä ^^' katsotaan jos Hallan tosiaan saisi laumaan, siitä voisi tulla aikamoinen 'agentti'. huh.. sekavaa tosiaan. hirmu valehtija hukan olen luonut :< >\nAihe: Vs: Uusi alku - loppu Pe Marras 06, 2009 3:10 am\nMuukalaisen "ystävällisyys" oli kuin pois pyyhkäisty ja Hohto katsoi tiiviisti takaisin. Se ei kääntänyt katsettaan pois. Pienen pelon pystyi näkemään Muistosta. Toinen ei ollut enään niin ystävällinen, vaan enemminkin uhkaava. Kun Halla astui askeleen eteenpäin, Muisto otti vaistonvaraisesti askeleen taaksepäin.\nHallan "valhe", jos sitä siksi pystyi sanomaan, yllätti kaksikon totaalisesti. Aikoiko toinen tosissaan liittyä laumaan?? Eikö Halla ollut puhunut jäävänsä laumattomaksi ainakin toistaiseksi? Muisto hypähti Hallan vierelle ja Hohtokin siirsi katseensa Säteestä Hallaan. "Oletko tosissasi? Aijotko oikeasti liittyä??" Muisto kuiskasi Hallalle ja tökkäisi toista pienesti, kuin yrittääkseen saada toisen taas järkiinsä. Pienen paniikin pystyi nyt selvästi kuulemaan äänestä. Hohtokin näytti yllättyneeltä, mutta siirsi katseensa takaisin laumalaiseen. "Helpompi on paeta. Tällaisen takia ei tarvitse uhrautua mihinkään." Hohto mumisi. Nyt Hohto katsoi Sädettä uhkaavasti. Hohto ei halunnut, että sen ystävä joutuisi valheen takia mihinkään. Se puri hampaitaan yhteen, mutta piti ilmeensä tyynenä.\n((Haha. Muisto ja Hohto eivät sulata Hallan ajatusta. Eivät sitten millään. xD ))\nAihe: Vs: Uusi alku - loppu Pe Marras 06, 2009 7:06 am\nLempeä ilme käväisi hetkeä kauemmin Säteen kasvoilla, kun se kuuli mahdollisesta liittymishalukkuudesta. Se ehti laskea häntäänsä pari senttiä, kunnes nosti sen takaisin epäluuloisena. Se ei kuullut tarkalleen, mitä muut kuiskivat, mutta nyt sillä oli monta hyvää syytä olla luottamatta muukalaisiin: Jos ne olisivat rehellisellä asialla, ne eivät kuskisi. Ja Säteen oli hankala uskoa liittymisväitettä, kun kaksi muuta näyttivät siltä etteivät olleet kuulletkaan koko asiasta.\nNaaras kohotti kulmiaan. "Sinä ja ystäväsi ette nyt ihan vakuuta minua", se sanoi hitaasti Hallalle, "Mutta jos todella olet liittymishalukas, niin haluaisin kysyä, mikä sinussa olisi niin arvokasta laumallemme että vaivaudun kutsumaan alfani?" sen ääni ei ollut piikittelevä, vaan rauhallinen. Narttu alkoi olla jo vähän huolissaan pennuista, joita sen ei ollut tarkoitus jättää yksin näin pitkäksi ajaksi. Se yritti hoitaa tilanteen nopeasti pois alta. Oikeastaan Säteen ehkä täytyisi kohta kutsua Haukka. Mutta sitä se ei näyttänyt naamastaan - eihän se nyt voinut paljastaa olevansa totaalisen alakynnessä. Säde oli taistelukyvytön, ja vastassa olisi kolme sutta.\nHelvetin helvetti... se ajatteli hermostuneena.\nAihe: Vs: Uusi alku - loppu Pe Marras 06, 2009 7:51 am\n// Minä tungen myös mukaan, jos se ei ketään haittaa? //\nKaataja oli - kenties syyllisyyden tunnossaan - lähtenyt kiertelemään reviirille, toivoen kohtaavansa laumalaisiaan. Ulvomaan ei uros aikonut, sillä eihän hukka halunnut kutsua muita luokseen, se olisi ollut, no, ei nyt alentavaa kutsuttavaa kohtaan, vaan kaiken puolin sopimatonta. Niinpä Kaataja vaelteli, tutustuen samalla reviirin rajoihin.\nTuuli kantoi suden kuonoon neljän lajitoverin tuoksun. Mutta mikä huolestuttavinta, vain yksi tuoksuista oli etäisesti tuttu. Epäluuloisena uros lähti kiihdyttämään, siirtyen pian kevyestä jolkottelusta reippaaseen juoksuun. Hajut vain voimistuivat, mitä lähemmäksi Kaataja pääsi. Kyllä, yksi oli narttu, laumalainen - Säde? -, ja tuoksui pennuille. Varmaankin siis Säde. Vaan kolme muuta... eivät laumalaisia. Epäluulo valtasi enemmän alaa, mitä kolme tuntematonta sutta tekivät täällä?\nPäästyään lähemmäs, Kaataja hidasti vauhtinsa jolkotteluun. Uros ei aikonut todellakaan rynnätä tilanteeseen, saamatta minkäänlaista käsitystä tilanteesta etukäteen. Tuuli kantoi mukanaan keskustelun pätkiä, joita valppaat korvat kalastivat. Nopeasti susi sai suuntaa-antavan käsityksen tilanteesta, ja lähti jälleen liikkeelle.\nKaataja asteli rauhallisesti paikalle, katsoen paikalla olevia susia jokaista vuorollaan. Suuren hukan askellus oli vakaa, ja täysin harkitusti uros asettui Säteen rinnalle. Vihertävän harmaat silmät kiinnittyivät hetkeksi narttuun, kuin kysyen, missä tarkkaan ottaen mentiin. Sen pienen hetken, kun uros katsoi Säteeseen, silmistä hohkasi rauhallisuus ja voima. Kaataja halusi rauhoitella narttua, kertoa, ettei toinen ollut enää yksin eikä näiden kolmen armoilla. Vaan Hohtoa, Muistoa ja Hallaa katse tarkkaili valppaana, mittaili susia ja arvioi tilannetta. Tuuhea häntä oli korkealla, tummanharmaan suden ryhti oli suora ja turkki pörhössä. Ennestään jo suuren kokoinen ja massiivinen Kaataja näytti näin vielä suuremmalta, ja samalla kertoi selvästi kolmelle rajarikkurille, ettei kannattanut lähteä pelleilemään uroksen kanssa. Säde ei yksin olisi kauaa pystynyt pitämään puoliaan kolmea sutta vastaan, mutta kaksin Kaataja ja Säde pystyisivät pidättelemään rajarikkureita sen aikaa, että muu lauma ehtisi paikalla. Jos se nyt olisi tarpeen. Voisihan se olla, että kolmikko toteaisi viisaammaksi poistua paikalta nopeasti, ja ehkäpä Haukan laumalaiset armahtaisivat rajarikkurit - tämän kerran.\nAihe: Vs: Uusi alku - loppu Su Marras 08, 2009 5:28 am\n< mukaan vain ^^ >\n"Olen tosissani. Luulisin..", Halla vastasi Muistolle, tosin viimeisen sanan kohdalla niin hiljaa kuin pystyi. "Luota", se vielä kuiskasi lopuksi ennen kuin siirsi katseensa takaisin Säteeseen. Tilanteesta oli Hohdon sanojen mukaan helpompi paeta ja tottahan se oli. Säde oli yksin ja reviirin raja lähellä, jos ne nyt vain kääntyisivät ja lähtisivät juoksuun.. tai taistelisivat? Hallan kuvitelmat keskeytyivät äkisti. Uusi ja todellakin kookkaampi susi oli astellut rauhallisesti Säteen viereen. Silkkiturkki nielaisi tyhjää kohottaessaan katsettaan Kaatajaan, kuitenkaan tuijottamasta tätä suoraan silmiin.\nHalla seisoi paikallaan itsevarmasti, peittäen pienen kauhukuvansa siitä miten vaivattomasti Kaataja voisi taittaa rajarikkurin niskat tuosta vain. Mutta nyt sille oli tärkeintä suojella ystäviään, päästä tilanteesta naarmuitta. Jos se olisi vain tajunnut aiemmin kuunnella Hohtoa eikä keksiä valheita.. Tosin, Halla kallisti päätään. Tämä lauma kiinnosti silkkiturkkia yllättävän paljon, reviirin rajoja tarkkailtiin tarkasti, eikä laumaan tunnuttu kelpuuttavan ihan ketä tahansa. Haasteita, Halla hymyili mielessään ja vilkaisi Sädettä. Silkkiturkin silmisti hehkui monenlaisia tunteita. Innostusta, halua, mutta myös pieni pala pelkoa sen itsensä ja ystävien puolesta. Halla olisi jälleen purrut huultaan jos olisi siihen kyennyt.\nAihe: Vs: Uusi alku - loppu Ma Marras 09, 2009 1:58 am\n(( Tervetuloa vain. ^^ ))\nMuisto katsoi Hallaa hetken. Toinen oli siis tosissaan. Tottahan Muisto luotti Hallaan, mutta... Muisto astui takaisin taaksepäin. Jos toinen tahtoi liittyä, niin antaa liittyä. Muisto luimisti pienesti korviaan, mutta uuden suden saapuminen sai sen höristämään korviaan. Toinen vaikutti vahvalta ja oli varsin kookaskin. Muisto pysyi visusti Hallan ja Hohdon takana ja yritti pysyä mahdollisimman näkymättömänä.\nHohto piti katseensa visuti Säteessä, mutta se kuunteli tarkasti, mitä Halla ja Muisto keskustelivat. He olisivat nyt niskan päällä, yksi vastaan kolme. Kookkaan suden saapuminen sai katseen irti toisestaja nyt se katsoi tiukasti uutta, tuntematonta sutta. Asiat mutkistuisivat nyt huomattavsti. Se varoi visusti antamasta minkäänlaisia uhkailevia eleitä. Nyt se seisoi ryhdikkäästi ja pörhisti huomaamattomasti karvojaan, jotta se näyttäisi edes hiukan suuremmalta. Jos Hohto oli jotain oppinut, niin vastustajalle ei saanut näyttää heikkouksia. Vaikka vierailla susilla ei ollut ainakaan vielä syytä hyökätä, oli se valmistautunut pahimpaan mahdolliseen tilanteeseen. Se purisi hampaitaan nyt yhteen, mikäli se osaisi.\nAihe: Vs: Uusi alku - loppu Ma Marras 09, 2009 3:08 am\n((Siitä vaan! Tervetulemas! :D))\nSäde huojentui nähdessään laumalaisen tulevan, eikä välittänyt enää että sen helpotus näkyi naamsta. Säde heilutti häntääsä Kaatajalle, ja liikutteli korviaan edestakaisin. Se höristeli niitä välillä kiinnostuneena ja luimisti välillä varmuuden vuoksi. Se ei ollut nähnyt tätä kookasta urosta laumakokoontumisessa, ja koska silloin puhuttiin puuttuvsta Karhunkaatajasta, niin tämä oli varmaan se. Säde oli saanut sen käsityksen, että Kaataja oli metsästysryhmän johtajana arvokkain uros - saman arvoinen kuin Säde.\nSen kasvoilta paistoi kiitollisuus vastaukseksi Kaatajan rauhoitteluun.\nSitten se kääntyi takaisin tunkeilijoihin päin. "Oletan, että olet arvon Karhunkaataja?" se sanoi Kaatajalle vaikka katsoi kolmikkoa edessään. Se virnisti vahingoniloisena, pienesti ja salaa kolmelle tunkeilijalle. Etenkin Hohdolle.\nKaatajan mahdollisen vastauksen jälkeen se avaisi suunsa: "Olen Säde. Lähdin pentujeni luota vähän jaloittelemaan, kun haistoin nämä tässä. Yksi heistä on ehkä liittymässä, tämä etummainen tässä, kaksi muuta tulivat..Tuota noin.." Narttu loi Kaatajaan katseen, mikä tarkoitti, ettei se uskonut sanaakaan tunkeilijoiden versiota; "..Suojaksi.."\nSen mielessä käväisi, mitä Hohto, Muisto ja Halla ajattelisivat kun tajuaisivat, että niitä oli pidätellyt raskauden läpikäynyt narttu, yksin. Säde olisi itse joutunut pakenemaan jos kahakkaa olisi syntynyt.\nEdelleen ivaa naamassaan se sanoi: "Ja tämä - Öh, liittyjä - tahtoisi jopa tavata arvon Haukan. Mutta ennen kun otan häntä vakavasti, nämä suojelijat saavat alkaa laputtaa. Ei reviirin rajojen yli niin vain marssita ilman hyvää syytä" Viimeisen lauseen se sanoi jopa vähän toruvan äidillisesti. Sillä oli ollut rankkaa, ja se purki ilomielin itseään rajarikkureihin. "Ja jos olet hyvällä asialla, muukalainen, niin tuskin tarvitset mitään selustaa". Se totesi katse nyt Hallaan pureutuneena.\nAihe: Vs: Uusi alku - loppu Ma Marras 09, 2009 3:46 am\nKaataja vastasi Hohdon tiukkaan katseeseen omalla, voimaa ja varmuutta uhkuvalla katseellaan. Sillä itsevarmuutta ei sudelta tässä tilanteessa puuttunut - Kaataja oli laumansa alueella, puollustamassa rajoja. Yksi ulvonta, ja lauma olisi paikalla, tukena ja turvana. Se jos mikä vahvisti muutoinkin voimakasta sutta.\n"Oikein oletat", Kaataja vastasi Säteelle, varmistaen siten, että oli todellakin Karhunkaataja, joksi narttu tuota epäili. Säteen nimenhän uros tiesi jo etukäteen, Haukka oli kertonut tuosta nartusta, ja puhunut pennuistakin. Vaan ainakin nyt Kaataja saattoi olla täysin varma siitä, että rinnalla seisova narttu oli Säde.\nUros tarkkaili katseellaan kolmikkoa valppaana, mutta kuunteli samalla Sädettä tarkkaavaisena. Näin kukaan noista kolmesta ei voisi hyökätä huomaamatta. Toinen korva oli kääntynyt Säteen puoleen, toinen tavoitteli ääniä rajarikkureiden suunnalta. Kaataja oli valpas, ei uhkaava muttei ystävällinenkään. Susi vain seisoi valppaana ja itsevarmana, häntä korkealla pystyssä ja karvat pörhöllään.\n"Jos todella olet hyvin aikein laumaamme liittymässä, et tarvitse suojaa ystävistäsi. Miksi laumamme sinua vastaan kääntyisi, jos vilpittömin mielin joukkoomme haluaisit?", uros lausahti Säteen lopetettua, puhuen suoraan Hallalle. Niin, Kaataja ei oikein uskonut mokomaan tarinaan. Kysymys oli tarkoitettu retoriseksi, sillä vastaushan oli varmaankin jokaiselle itsestään selvä. Varsinkin, kun kyse oli pienehköstä laumasta, jonka reviiri oli hyvillä mailla - ja kahden isomman lauman lähettyvillä.\n"Suosittelisin lämpimästi, että kertoisitte totuuden. Nyt. Heti", Kaataja sanoi vakaalla, matallalla äänellään, tarkkaillen jokaista valppaasti. Uros pörhisti karvojaan vielä enemmän, jännittäen koko ruumiinsa joka lihaksen. Kaikesta näki, ettei tummanharmaa susiuros pelleillyt. Nyt oli paras taipua ja alistua. Matala murina kohosi suden kurkusta, kuin vakuudeksi. Hampaat pysyivät yhä peitossa, mutta tuskin olisi kaukana se hetki, kun Kaataja paljastaisi purukalustonsa. Ainakin, jos kolmikko yhä jatkaisi valettaan ja käyttäytyisi kuin mitkäkin laumanjohtajat. Uros ei haluaisi näitä kolmea satuttaa, eikä tappeluun joutua, mutta jos kolmikko ei tajuaisi alistua ja luikkia häntä koipien välissä pois, se olisi ainoa vaihtoehto.\nAihe: Vs: Uusi alku - loppu Ti Marras 10, 2009 12:21 am\nHalla pörhisti turkkiaan Hohdon tavoin - vaikkakin laimein tulooksin - näyttääkseen edes hieman isommalta suuren Kaatajan edessä. Kahden laumalaisen keskustelu sai silkkiturkin höristämään korviaan. Kolmikkoa oli pidellyt emo! Ei elämä..Rajarikkureiden olisi ollut niin helppoa vain liueta paikalta, silloin kun vielä pystyi. Mutta nyt.. Halla vilkaisi Muistoon takanaan ja Hohtoon vieressään.\nNämä olivat siis Säde ja arvon Karhunkaataja. Silkkiturkki päätti painaa nimet ja hajut visusti mieleensä, ihan vain varmuuden vuoksi. Se vältteli katsomasta kumpaakaan suoraan silmiin, muttei suostunut alistumaan vielä hetkeksikään. Ei tosin Hohdon tapaan uhkaillutkaan, yritti vain olla näyttämättä heikkouksiaan. Kaatajan alkaessa puhua nyt Hallalle, silkkiturkki luimisti korviaan pettyneenä. Pienen pieni murahdus pääsi jostain mahanpohjalta valloilleen. Totuus oli kerrottava, vai? Halla vilkaisi jälleen ystäviinsä.\n"Hyvä on, hyvä on. Ensimmäisenä, olemme kaikki kolme uusia täällä, emme tunne alueita tai laumoja. Vain huhuja. Meillä oli nälkä joten..", Halla puhui nopeasti, mutta hiljeni sitten hetkeksi. Se ei uskaltanut enää katsoa Säteeseen tai Kaatajaan päinkään. Silkkiturkki puristi silmänsä kiinni, kuin odottaen iskua. Odottaen hetken mitä tapahtuisi, se vielä jatkoi: "Mutta olen oikeasti kadottanut ystäväni, lähdin laumasta muutama kuunkierto sitten", Halla avasi silmänsä. "Susi tarvitsee lauman ympärilleen" Sanat olivat kuiskaus. Osoitettu lähinnä Muistolle ja Hohdolle, siitä nämä olivat puhuneet aiemmin. Samassa Halla tunsi kylmää kuononpäässään. Vain pienen hetken susi pystyi erottamaan kuonollaan tähden. Lunta! Halla kohotti katseensa yläilmoihin. Tuhansia, ei vaan, miljoonia lumihiutaleita tanssahteli hiljaa alas taivaalta. Silkkiturkin olisi tehnyt mieli pyörähdellä innoissaan, hypähdellä kohti tähtiä ja napata niitä suuhunsa. Mutta kuin salama kirkkaalta taivaalta, Halla muisti missä oli ja laski nopeasti katseensa. Sehän oli melkein tarjonnut itseään tapettavaksi paljastamalla kaulansa.\nAihe: Vs: Uusi alku - loppu Ti Marras 10, 2009 2:26 am\nKahden vieraan suden käytös alkoi tosissaan ärsyttämään Hohtoa. Kylläpä sitä oltiin niin polleana että.... Se piti kuitenkin naamansa peruslukemilla. Sitä nautintoa se ei toisille antaisi, että näyttäisi hermostuneelta. Kumpa nupo kaksi osaisivat lukea ajatuksia... Kuulisivat kunniansa... Nyt se siirsi katseensa Kaatajasta Säteeseen, joka ei edes yrittänyt peitellä vinoiluaan. Hohto päätti antaa samalla mitalla takaisin. Se piti naamansa rentona kuin missäkin piknikillä ((huom. vertauskuva! Sudet eivät tiedettävästi tunne piknikkiä ;) )) ja hymyili vinosti Säteelle. "Juuri tällaisen tilanteen takia me olemme mukana." Hohto lausahti ja katsoi Kaatajaa.\nMuisto katsoi Hallaa... Toinen oli hyvin selittänyt tilanteen. Muisto katsoi yhtäkkiä taivaalle, kun näki Hallankin kiinnittävän huomion sinne. Ensilumiko? Muiston häntä alkoi pienesti heilua ja se oli jo unohtanut, missä tilanteessa se oli.\nAihe: Vs: Uusi alku - loppu La Marras 14, 2009 11:31 pm\nSäde tunis itsensä varmemmaksi Kaatajan rinnalla. Se katsoi vähän nuhdellen nuorsutta joka vihdoin kertoi totuuden. Vai ruokaa varastamassa? Narttu irvisti halveksuvasti.\nKarhunkaataja ei ollut tullut taistelemaan, se oli selvä. Säde sen sijaan alkoi hikeentyä näihin kolmeen, jotka tuntuivat pitävän Haukan laumaa vaarattomana, mitättömänä...\nRuskeaturkki tuijotti Hallaa suoraan silmiin. Säde oli kokenut, se pystyisi tässäkin kunnossa aiheuttamaan vakavia vammoja nuoremmalle. Mutta se oli ihan eri asia, voisiko se satuttaa nuorsutta.\nKaksi muuta sen sijaan...Ne olivat jo varttunita. Ne olivat vastuussa teoistaan.\nHän on nuori, viaton...Puhdas.. ruskeaturkki ajatteli tuijottaen edelleen uhkaavasti Hallaa. Tuon taas voisi repiä kappaleiksi, ihan vain huvin vuoksi, se ajatteli vilkaistessaan nopeasti Hohtoa. Pieni hymyntapainen käväisi sen naamalla, mutta muuten Säde tuijotti Hallaa nujertavalla ilmeellä. Sinä et pärjää minulle..Älä kokeile.. narttu ajatteli ja toivoi, että Halla jotenkin ymmärtäisi eikä antaisi Säteelle syytä käydä sen kimppuun.\nAihe: Vs: Uusi alku - loppu Su Marras 15, 2009 12:13 am\nUros katsoi kolmikkoa mielenkiinnolla. Vai että ruokaa hakemassa... no, olihan Kaatajakin moista harrastanut, ja nyt osasi olla tyytyväinen, ettei ollut kärähtänyt. Suden lempeämpi puoli halusi vain isällisesti neuvoa kolmikkoa, että lähtisivät eivätkä palaisi, mutta toisaalta Kaataja tiesi, ettei voisi luottaa siihen. Rajarikkurit - ja eritoten ruokaa tavoittelevat sellaiset - oli häädettävä pois kunnolla. Muutoin he palaisivat, kun nälkä taas koittaisi. Talvi kun oli saapumassa, ja ruoka vähenisi muutenkin. Ei olisi oikein, että laumattomat kävisivät viemässä lauman ruuan. Ehei.\n"Nyt kuulostaa jo paremmalta", uros tokaisi, kun Halla oli saanut puhuttua loppuun. Niin, mielummin totuus, miten karmea se sitten olikin, kuin vale. Susi arvosti rehellisyyttä, joten oli tyytyväinen, kun Halla oli myöntänyt, mitä kolmikko oli oikeasti täältä hakemassa.\n"Jos yhä tahdot liittyä laumaamme, suosittelen sinua miettimään sanasi tarkoin. Alfa tuskin katsoo suopein silmin rajarikkureita, jotka tulivat ruokaa reviiriltä hakemaan. Vaan ei se ole este laumaan pääsyyn, jos olet lauman arvoinen", susi sanoi rauhallisesti, osoittaen sanansa Hallalle. Jos toinen todella haluaisi liittyä, Kaataja kutsuisi alfaansa ilomielin. Kunhan kaksi kaverusta, jotka selkeästi eivät halunneet liittyä, häipyisivät. Uros käänsi pian katseensa Hohtoon ja Muistoon. Muisto näytti uppoutuneen kokonaan ensilumen pauloihin, mutta Kaatajaa moinen ei hätkäyttänyt. Lumi oli lunta, ja uroksen kotiseuduilla sitä oli vaivaksi asti.\n"Mutta mitä teihin kahteen tulee... Ette selkeästi halua laumaan, joten en ymmärrä, miksi yhä täällä olette. Luulisi nyt, että siinä vaiheessa, kun näitte ensimmäisen laumalaisen, olisitte lähteneet pois. Sen sijaan seisotte yhä siinä. Yhäkö kuvittelette, että voisitte jatkaa kesken jäänyttä saalistusta lauman mailla?", Kaataja puhui vakaalla, matalalla ja voimakkaalla äänellään. Katse kiersi Hohdon ja Muiston väliä, odottaen ja painostaen. Susi halusi tietää, mitä nämä kaksi täällä tekivät. Muuta kuin saalistivat, siis.\nUroksen häntä oli korkealla, turkki pörhössä, ryhti hyvänä. Susi katseli suoraan kohti, odottaen. Kaataja halusi ratkaista tilanteen mahdollisimman nopeasti ja kivuttomasti, mieluiten siten, että rajarikkurit poistuisivat häntä koipien välissä eivätkä katsoisi taakseen. Ja kaikki tietenkin ilman tappelua. Vaan vaikutti siltä, että ainakin Hohto ei hätkähtäisi yhteenottoa, sen verran itsevarman oloisesti toinen seisoi. Kaataja alkoi jälleen murisemaan, kuin haastaen kaksikkoa. Jääkää ja tapelkaa tai lähtekää ja alistukaa oli selkeästi haasteena. Uros ei pelkäisi yhteenottoa, muttei sitä halunnutkaan. Vaan ei täällä koko päivää voisi seistä ja ihmetellä. Sitä paitsi, taistelusta tulisi lyhyt ja yksinkertainen - lopputuloksena rajarikkurit joutuisivat kumminkin lähtemään. Nyt oltiin sentään lauman alueella, lauma olisi lähellä. Yksi ulvonta, ja jokainen liikkumaan pystyvä laumalainen ryntäisi kuka mistäkin suuntaa tänne. Siihen asti uros uskoi pärjäävänsä kahdellekin sudelle, ja voisihan Säde auttaa kykyjensä rajoissa.\nTai niin Kaataja ainakin halusi uskoa. Mistä sitä ikinä tiesi, mitä tapahtuisi. Voisihan käydä niin, ettei kukaan laumalainen olisi riittävän lähellä. Tai että kukaan ei kuulisi kutsua. Tai ei reagoisi siihen. Vaihtoehtoja oli monia. Vaan uros luotti siihen, että lauma olisi lähellä ja seisoisi suden takana ja turvana, kun susi puollusti laumaansa. Susi suorastaan hohkasi itsevarmuutta, astuessaan askeleen lähemmäs rajarikkureita. Hampaat paljastettuina, olemus ryhdikkäänä, ja muutoinkin äärimmäisen uhkaavana Kaataja astui vielä toisen askeleen, katsellen susia vuorotellen. Tilanne ratkaistaisiin nyt.\nAihe: Vs: Uusi alku - loppu Su Marras 15, 2009 5:48 am\nHalla luimisti korviaan katsoessaan Sädettä, kuitenkaan väistämättä tämän katsetta. Silkkiturkkia ahdisti tuijottaa toista suoraan silmiin tälläisessä tilanteessa, mutta ei halunnut tyhmyyttään alistua - ainakaan vielä.\nKaatajan alkaessa puhua, Halla käänsi hieman päätään isompansa suuntaan. Korvat kääntyivät eteenpäin ja kieli pyyhkäisi nopeasti suupieliä, etujalat polkivat maata pari kertaa. Lauman arvoinen.., Halla avasi suutaan niin, että näytti kuin susi olisi hymyillyt. Kun Kaataja alkoi puhutella Muistoa ja Hohtoa vakaalla äänellä, Hallan turkki pörhistyi tahtomatta. Hohto tuntui seisovan niin itsevarmasti, vaikka sitä melkein puolet isompi uros susi paljasti jo rivin teräviä hampaitaan. Halla itse otti askeleen taaksepäin, vetäen samalla korvansa uudestaan vasten kalloa.\n"Tiedän olevani laumanne arvoinen, me kaikki olemme", silkkiturkki murahti hiljaa hampaidensa lomasta, näyttämättä niitä kuitenkaan liikaa. "Kaikki teemme joskus virheitä, mutta kun käyttäydyt noin..", Halla otti askeleen nyt eteenpäin, ollen melkein kuonokkain Kaatajan kanssa. "..et tiedä mitä tulet menettämään", susi kuiskasi ja kääntyi. Se saattoi olla kohtalokas virhe, mutta Halla otti sen riskin.\nEllei Hallan kimppuun nyt hyökättäisi, se nykäisisi Hohtoa hännästä kävellessään turhankin rauhallisesti näiden ohi.\nAihe: Vs: Uusi alku - loppu Su Marras 15, 2009 10:15 pm\nMuisto katsoi ihaillen Hallaa, kun tämä puhutteli laumalaisia niinkin rohkeasti.\nJos Halla pääsisi kaksikon luo saakka ja tuntisi nykäyksen hännässään, se loisi viimeisen tiukan katseen Säteeseen, ennekuin perääntyisi, pitäen kaksikkoa koko ajan silmällä.\nMuussa tapauksessa hän hyppäisisi Hallan avuksi.\nMuisto olisi kummassakin tapauksessa takaa-alalla. Jos he pääsisivät perääntymään, hän perääntyisi muiden mukana. Jos asiat eivät luistaisi kuitenkaan niin hyvin, Muisto tärisisi peloissaan, kykenemättä tekemään mitään, vähän matkan päässä muista.\nAihe: Vs: Uusi alku - loppu Su Marras 22, 2009 6:49 pm\n((Anteeksi kesto en älynnyt että on minun vuoroni -_-''))\nSäde puolestaan katsoi halveksuen Hallaa, kun tämä puhutteli laumalaisia niinkin epäkunnioittavasti, ja tilanteeseen nähden typerästi. Se paljasti hampaansa, ja murahti matalasti. Sekin otti pari askelta eteenpäin.\nVaikka Kaataja ja Säde olivat sen ymmärryksen mukaan saman arvoisia, toimi Säde silti toisen pillin mukaan - tässä tapauksessa. Uros oli ilmeisesti kokeneempi rajarikkureiden kanssa.\nKyllä, haaste tuntui olevan selvä. Mutta ei näille neropateille. Vaikka se ei olisikaan järkevää, niin mahdollisesti tulevan - eikä vain mahdollisesti - häädön aikana se ei säästelisi tilaisuutta hyökätä kimppuun. Ainakaan rajojen ulkopuolella. Se oli väsynyt ja heikkona, mutta uskoi pystyvänsä juoksemisen aikana puremaan ihan yhtä ikävästi. Ilkeän haavan saisi takajalan ja vatsan väliin, se teksi varsinkin juosessa kipeää.. Narttu suunnitteli.\nAihe: Vs: Uusi alku - loppu Ke Marras 25, 2009 3:50 am\nKaataja kuunteli Hallan puheen. Niin, varmasti jokainen näistä susista oli lauman arvoinen. Jokainen susi, jolla oli jotain annettavaa laumalleen, oli lauman arvoinen. Kaataja tiesi sen, muttei yllättynyt, kun rajarikkurit näkivät paremmaksi kääntyä ja poistua. Kieltämättä vallinneessa tilanteessa olisi ollut vaikea liittyä laumaan, sillä ennakkoluulot ja väärinkäsitykset olivat voimassa. Ja ne muuten olivat eläneet vahvoina. Molemmin puolin.\nKaataja katsoi rajarikkureiden perään. Toisaalta sen olisi tehnyt mieli lähteä perään, varmistaa, että tuo kolmikko poistuisi kokonaan ja pysyisi poissa, muttei uros lähtenyt. Sen sijaan Kaataja jäi paikalleen seisomaan, häntä pystyssä, turkki hiukan pörhöllään, yhäkin vaativana ja uhkaavana. Uros aikoi vahtia, että rajarikkurit menisivät pois - ja pysyisivät poissa. Uudelleen jos Kaataja nämä sudet kohtaisi rajojen lähistöltä, susi ei edes uhkailisi. Uros hyökkäisi suoraan kimppuun. Uhkaukset oli annettu, tilanne oli rauennut. Olisi rajarikkureiden omaa typeryyttään koetella onneaan uudelleen, kiertää hiukan pidemmälle ja palata takaisin reviirille. Jos Kaataja ei olisi vastassa, varmasti joku toinen laumalainen olisi.\n"Toivon mukaan he ymmärtävät pysyä poissa rajoiltamme... ja mitä sinuun tulee, toivoisin ettet sinäkään kävisi rajoilla. Oli onnesi, että satuin haistamaan teidät. Nuo kolme olisivat voineet tehdä pahaakin jälkeä, jos olisit yksin joutunut ajamaan heidät pois", Kaataja lausui lempeällä, matalalla äänellään. Turkki tasoittui jälleen, häntä laskeutui hieman alemmas, heiluen ystävällisyyttä osoittaen puolelta toiselle. Susi ei mitenkään koettanut vähätellä Sädettä ja nartun toimia, mutta halusi tehdä asiansa selväksi. Ei rajoille, ennen kuin pennut olisivat kasvaneet ja Säde voimistunut. Siihen asti voisi pysytellä sisemmällä reviirillä. Kaataja toki myönsi, että narttu oli toiminut hyvin, kun oli niinkin kauan pidätellyt kolmea rajarikkuria yksinään ja heikossa kunnossa, mutta samalla Säde oli vaarantanut paljon. Itsensä ja pentunsa. Uros halusi varmistaa, omalla lempeällä tavallaan, ettei Säde enää joutuisi vastaavaan tilanteeseen, ennen kuin olisi siihen valmis. Ja siltikin, ei yksin kolmea vastaan. Alivoima ei ollut hyvä juttu. Ei vaikka asiaa miten päin kääntelisi.\nAihe: Vs: Uusi alku - loppu Ke Marras 25, 2009 4:39 am\nHallan nykiessä Hohtoa pari kertaa hännästä, silkkiturkki kääntyi vielä vilkaisemaan Sädettä. Tuore emo irvisteli kolmikolle uhkaavasti, mutta Halla tyytyi vain virnistämään tälle susimaisesti takaisin. Nuorukainen vilkaisi vielä Kaatajaa - viimeisen kerran - ennen kuin käänsi noille kokonaan selkänsä. Vaikka Halla oli ollut typerä, ehkä ripauksen rohkeakin, se kuitenkin älysi olla vielä varuillaan. Säde ei varmasti näyttänyt hampaitaan vain leikillään.\n"Jos tuo isompi kaveri ei olisi tullut paikalle..", Halla mutisi hampaidensa lomasta kolmikon päästessä muutamia metrejä reviiriltä poispäin.\n"Anteeksi, olen todella pahoillani tuosta tapahtuneesta", silkkiturkki puhui nyt selkeämmin, osoittaen sanansa Muistolle ja Hohdolle. Lauseensa lopuksi se vielä nyökkäsi taaksejääneisiin Säteeseen ja Kaatajaan. "Menin liian pitkälle..", Halla jatkoi ja painoi päänsä. "..ajattelin vain että pääsisimme nopeasti pois tilanteesta, vaikka valehtelu oli tyhmää. Mutta oikeastaan, valehtelin siitä vain suunnilleen puolet", silkkiturkki puhui osaksi itselleen, osaksi uusille ystävilleen. Halla halusi vain että kaikki olisivat hyvällä mielellä. Että kaikki olisi sopusoinnussa. Mutta todellisuudessa se oli vain sekoittanut pakkaa entisestään. Ehkä siksi se oli vain alkanut ladella valheita valheiden perään, välttyäkseen taistelulta ja rajarikkuri tuomiolta. Mutta oli se tosiaan puhunut tottakin. Vähän.\nHalla pysähtyi hetkeksi ja katsoi vielä taakseen.\nAihe: Vs: Uusi alku - loppu Su Marras 29, 2009 1:46 am\nHohto olisi venyttänyt toista silmäluomeaan ja näyttänyt kieltään kahdelle laumalaiselle, mikäli se olisi osannut. Loppujen lopuksi, hän oli vielä nuori susi, joka ei tuntunut tietävän kaikkea tämän maailman menosta, vaikka niin luulikin.\nMuisto kulki kaksikon edellä. Tilanne oli ollut pelottava ja hän halusi pois siitä ja äkkiä. Hohto kulki nyt Hallan vierellä. "Niimpä. Niillä kyllä on ruokaa yllinkyllin. Siitä olisi riittänyt meillekkin.." Hohto mumisi vastaukseksi. Muisto ei saanut selvää mitä kaksikko oli mumissut, mutta antoi asian olla. Seuraavan hän kyllä kuuli. "Ei tarvitse pyydellä anteeksi. Kenellekkään ei sattunut mitään ja me olimme juonessa yhtälailla mukana..." Muiston häntä alkoi heilua, kun se puhui. Nyt se oli vain tyytyväinen, että kaikki oli päättynyt loppujenlopuksi hyvin.\nHohtokin puuttui puheeseen. "Olen samaa mieltä. Mutta täytyy kyllä myöntää, että ehkä menit hiukan liian pitkälle valehtelussa. Säikäytit.." Hän sanoi suoraan. Hän ei tarkoittanut pahaa sanoillaan. Muisto ja Hohto katsoivat reviireille viimeisen kerran ja olisivat voineet näyttää kieltään uudelleen, jos olisivat osanneet. Heidän katseensa kertoi kaiken halveksunnan ilman sen erikoisempia merkkejä tai ilmeitä. "Pihit idiootit!" Hohto huusi vielä peräänsä ja toivoi, että kaksikko olisi kuullut sen. Muisto ravisteli päätään. 'Uhma ikä' Joskus heidän roolit vaihtuivat ja Muisto oli se, joka joutuisi katsomaan Hohdon perään.\nAihe: Vs: Uusi alku - loppu Ke Joulu 02, 2009 1:45 am\n((Ai tämä onkin minun vuoroni..Tulkaa toki hätyyttämään, jos minusta ei kuulu))\nRuskeaturkki pyöräytti silmiään huudolle. "Lapsellista.." se mutisi ja kääntyi Kaatajaan päin. Häntä ja karvat olivat laskeutuneet, ja se oli taas oma monipuolinen itsensä. "Mihin päin olet menossa? Minun täytyy palata pentujen luo, mutta voin jäädä hetkeksi niin voimme jutella", se sanoi reippaasti. Säde piti Kaatajaa samanarvoisena, mutta ei nöyristellyt sille yhtään. Olisi oikein sopivaa, jos uros alistuisi sille - mitä ei varmaan tulisi koskaan tapahtumaan.\nNartulla oli mielessä, että se puhuisi tästä arvo-asiasta ihan suoraan Kaatajalle. Se ei halunnut kenenkään palvovan sitä, mutta pelkkä hiljainen tieto ylemmästä arvosta riitti.\nSäteen toinen korva sojotti yhä loittoneviin tunkeilijoihin päin. Se kääntyisi Kaatajaan vasta, kun kolmikko olisi tarpeeksi kaukana. Ja tuskin ne palaisivat. Ne eivät voineet olla ihan niin typeriä.\n((Taas lyhyt! Apua mitä minulle on tapahtumassa? :O))\nAihe: Vs: Uusi alku - loppu Pe Joulu 04, 2009 1:31 am\nKaatajan silmistä paistoi huvittuneisuus, kun huuto kantautui ilman halki. Säteen kommentoidessa, että moinen oli lapsellista, Kaataja huvittui vielä enemmän. Kaikkea ei kannattanut ottaa itseensä. Jos kolmikko sai mielihyvää siitä, että ne saattoivat huudella ties mitä poistuessaan, niin antoi niiden tehdä niin. Turha tuhlata voimia asiaan, joka ei loppupelissä haittaisi ketään.\nSäteen puhuessa, että tuon pitäisi palata pentujen luokse, Kaataja kääntyi takaisin nartun puoleen.\n"Kiertelen rajoilla, jotteivät nuo palaa. Me ehdimme vielä jutella, mutta pentusi varmasti kaipaavat sinua. Palaa vain niiden luokse, minä etsin sinut joku toinen päivä, ja puhumme silloin", uros lausahti. Niin, Säde voisi poistua pentujensa luokse, ne olivat olleet jo tarpeeksi kauan ilman emoaan. Kaataja odotti hetken, josko Säteellä olisi jotakin sanottavaa, ennen kuin lähti seuraamaan rajoja, hiukan niiden ulkopuolella tosin. Kaataja aikoi varmistaa, ettei tämä kolmikko palaisi. Ja säikyttelymielessä uros kiersi rajojen lähistöllä. Jos kolmikko kääntyisi, he haistaisivat tuoreet jäljet, Kaatajan jäljet. Se voisi havahduttaa, ja lopettaa tunkeutumisyritykset. Susi ei katsonut enää taakseen, jolkotellessaan rajoilla valppaana.\n// Tämä oli minun puolestani sitten tässä. (: Kiitos pelistä, ja Blacky, voit halutessasi aloittaa pelin jonnekin päin reviiriä, niin tuon sitten Kaatajan sinne juttuamaan Säteelle. (; //\nAihe: Vs: Uusi alku - loppu Pe Joulu 04, 2009 6:37 am\n"Totta, ainakin otin opikseni", Halla tuhahti Muistolle ja Hohdolle. "En tee niin enää toista kertaa", silkkiturkki lupasi vielä, ennen kuin kääntyi poispäin Haukan laumalaisista. Susi naurahti Hohdon viimeiselle kommentille ja olisi itsekin näyttänyt kieltään jos suinkin olisi pystynyt. Halla tyytyi vain huiskauttamaan häntäänsä ja kävelemään pystypäin kohti laumattomien alueita.\nMuutamien minuuttejen kuluttua kolmikko olisi saavuttanut reviirin rajan. Silkkiturkki käveli edelleen arvokkaasti eteenpäin, jos vaikka Säde tai Kaataja olisi lähtenyt varmistamaan, että kolmikko todellakin poistui alueelta.\n"Tämä ystäväni, Siipi, todellakin katosi kauan aikaa sitten. Jäljitin hänet tänne, mutta en ole nähnyt, haistanut tai kuullut enempää", Halla kertoi pienen hiljaisuuden jälkeen. Silkkiturkki oli pyöritellyt asiaa mielessään häädön jälkeen. Entisen ystävänsä sijasta se oli löytänyt kaksi uutta ystävää. Susi huiskautti häntäänsä iloisena ja katsahti Muistoon sekä Hohtoon. "Mutta olen todella iloinen että tapasin teidät"\n< Kiitos pelistä Silkki, (: >\nAihe: Vs: Uusi alku - loppu Su Joulu 13, 2009 10:09 am\n[Anteeksi kesto!! ]\nMuisto ja jopa Hohto hymyilivät susimaista hymyään Hallalle. Turvallisen välimatkan päähän päästyään Muistokin uskalsi ruveta mahtailemaan. Se nosti häntänsä korkealle ja oli, kuin kyseinen susi ei olisi pelkoa tuntenutkaan koko aikana. "Hyvä. Vieraan lauman rajoille ei ole menemistä." Muisto vastasi Hallan sanoihin. Se itsekkin oli ottanut oppia tapahtuneesta. He rikkoisivat rajoja seuraavan kerran vasta, kun he olisivat oikeasti liittymässä johonkin laumaan.\nKaksikko kuunteli Hallan lyhyttä kertomusta korvat tarkkana. "Jos kuulemme tai näemme tämän Siiven, kerromme siitä sinulle. Lisäksi voimme sanoa, että olet etsinyt häntä.." Hohto sanoi ja vilkaisi taakseen. Täytyi varmistaa, ettei laumalaiset saaneet outoja päähänpinttymiä.\nHallan viimeisin kommentti sai mukavan tunteen kummassakin sudessa. "Niin minäkin." Kumpikin sanoi yhtäaikaa. Kun tarkemmin asiaa mietti, Muistolla eikä Hohdolla ollut koskaan ollut ystäviä tai edes tuttuja. Heillä oli aina ollut vain heidän oma perheensä. Jonkun 'ulkopuolisen' suden ystävyys oli uutta ja hienoa. Sitä he kait odottivat tulevalta laumaltakin. "Toivotaan, että tapaamme tämän jälkeenkin.." Hohto sanoi.


erika.fi - 2020/12/26 - N:o 2328 - Tapanina ajelulla 1.1.2020 alkaen vanhempaakin aika kauaksi taaksepäin vilkuillen.- Kuva. Joosef on ostanut pojalta aasin, jolla lähtee Marian kanssa matkalle. - Epätäydellinen maailma. 25.12.2020 8:00 Puheentunnistus. - Lidl antoi työntekijöilleen joulupäivän vapaaksi. Etusivun ilmoitus. - Kuva. Aattona naakkaparvi tervehtii kulkijaa. - Epätäydellinen maailma. 24.12.2020 17:00. Puheentunnistus. - Aamuhämärän kuva. - 20 vuotta sitten. Jouluna 2000 ei Betlehemissä ole rauhaa, eikä joulua. - Joulu. Kokoelmasta RAKASTA. - Muistoja. "Tähtipojat". Vuonna 1958. - Pekka Haaviston luottamuksesta. - 20 vuotta sitten. Hannu Hautala: Kuvieni synty on edelleen luonnossa.. - Joulukuu 2020. Sotalaivat kalastuksen tukena. - Uhattiinko Ohisaloa? - Paljonko ihminen maata tarvitsee? Antti Herlin vältti rikossyytteen maakaupassa. Vain kaksi mediaa kertoi asiasta. YLE ja Viisykkönen. HS vaikeni kun olisi pitänyt kertoa omistajan asioista. - ”Kansa haluaa progressiivisen pääomaveron, Vanhanen torjuu.” .- Oliko Oodi-kirjasto onnenkantamoinen? Kirkkonummen uusitun pääkirjaston fiaskoita. Kansalaisten kommentit puolesta ja vastaan. - Verkkolehti Viisykkösen juttu. Kansanedustaja Harkimo, tupakkamannekiinista venäläisten mannekiiniksi - Suomen pankin pääjohtaja Olli Rehn on huolissaan. - Maskeista ja välissä hiukan Oodi- arkkitehtien fiaskosta Kirkkonummen uuden pääkirjaston suunnittelussa! - Sanna Marinin dramaattiset 2 tuntia. - "Pääministeri Sanna Marin luottaa - Saamelaisten kansallispäivä. Arkisto 2007. Yle:n kuvia. - Asianajaja Pekka Mononen, Asianajotoimisto Pekka Mononen Ky. Asianajajan tekaistu kirje. Pekka Mononen - Vuosisadan kuva: Sirkka Hämäläinen, Sauli Niinistö, Johnny Åkerholm. - SMILE from MODERN TIMES - "Förbjud atomvapnen". 1957 KUVA - etusivu - lauantai, tapaninpäivä 26.12.2020 - Kuvasanomat - Sanomatori - Viikkosanomat - Härkää sarvista - 12.fi -\nerika.fi - 2020/12/26 - N:o 2328 - Tapanina ajelulla 1.1.2020 alkaen vanhempaakin aika kauaksi taaksepäin vilkuillen. - Kuva. Joosef on ostanut pojalta aasin, jolla lähtee Marian kanssa matkalle. - Epätäydellinen maailma. 25.12.2020 8:00 Puheentunnistus. - Lidl antoi työntekijöilleen joulupäivän vapaaksi. Etusivun ilmoitus. - Kuva. Aattona naakkaparvi tervehtii kulkijaa. - Epätäydellinen maailma. 24.12.2020 17:00. Puheentunnistus. - Aamuhämärän kuva. - 20 vuotta sitten. Jouluna 2000 ei Betlehemissä ole rauhaa, eikä joulua. - Joulu. Kokoelmasta RAKASTA. - Muistoja. "Tähtipojat". Vuonna 1958. - Pekka Haaviston luottamuksesta. - 20 vuotta sitten. Hannu Hautala: Kuvieni synty on edelleen luonnossa.. - Joulukuu 2020. Sotalaivat kalastuksen tukena. - Uhattiinko Ohisaloa? - Paljonko ihminen maata tarvitsee? Antti Herlin vältti rikossyytteen maakaupassa. Vain kaksi mediaa kertoi asiasta. YLE ja Viisykkönen. HS vaikeni kun olisi pitänyt kertoa omistajan asioista. - ”Kansa haluaa progressiivisen pääomaveron, Vanhanen torjuu.” .- Oliko Oodi-kirjasto onnenkantamoinen? Kirkkonummen uusitun pääkirjaston fiaskoita. Kansalaisten kommentit puolesta ja vastaan. - Verkkolehti Viisykkösen juttu. Kansanedustaja Harkimo, tupakkamannekiinista venäläisten mannekiiniksi - Suomen pankin pääjohtaja Olli Rehn on huolissaan. - Maskeista ja välissä hiukan Oodi- arkkitehtien fiaskosta Kirkkonummen uuden pääkirjaston suunnittelussa! - Sanna Marinin dramaattiset 2 tuntia. - "Pääministeri Sanna Marin luottaa - Saamelaisten kansallispäivä. Arkisto 2007. Yle:n kuvia. - Asianajaja Pekka Mononen, Asianajotoimisto Pekka Mononen Ky. Asianajajan tekaistu kirje. Pekka Mononen - Vuosisadan kuva: Sirkka Hämäläinen, Sauli Niinistö, Johnny Åkerholm. - SMILE from MODERN TIMES - "Förbjud atomvapnen". 1957 KUVA - etusivu - lauantai, tapaninpäivä 26.12.2020 - Kuvasanomat - Sanomatori - Viikkosanomat - Härkää sarvista - 12.fi -


Usein kysyttyjä kysymyksiä tavoitettavuustiedoista, yhteystiedoista ja pikaviestinnästä - Lync\nUsein kysyttyjä kysymyksiä tavoitettavuustiedoista, yhteystiedoista ja pikaviestinnästä\nNäissä usein kysytyissä kysymyksissä on vastauksia ja tietoja sellaisiin asioihin liittyen, jotka ilmenevät usein tavoitettavuustietojen, yhteystietojen ja pikaviestinnän käsittelemiseen yhteydessä.\nMiten määritän viestien ja keskusteluiden arkistoimisen?\nMiten tarkastelen arkistoituja viestejäni ja keskusteluitani?\nMitä ovat valikot?\nTavoitettavuustietoihin liittyviä kysymyksiä\nMiksi Poissa-ilmoitus ei näy Lyncissä?\nMiksi en voi asettaa tavoitettavuustilakseni Näkyminen muille offline-tilana?\nYhteystietojen hallintaan liittyviä kysymyksiä\nMiten yhteystietoluetteloon lisätään liittoutuneen organisaation yhteyshenkilöitä?\nMitä viestintätiloja voi käyttää yleisten pikaviestiyhteystietojen kanssa?\nOletusarvon mukaan Microsoft Lync Online -viestintäohjelmisto tallentaa kaikki saapuvat ja lähtevät keskustelut Microsoft Outlookin Keskusteluhistoria-kansioon, joten voit tarkastella aiempia keskusteluja.\nJos keskustelusi eivät tallennu Outlook-arkistoon ja haluat määrittää tuleville keskusteluille arkiston, toimi seuraavasti:\nVarmista, että käytössä on Microsoft Office Outlook 2007 tai Microsoft Outlook 2010.\nNapsauta Lync-pääikkunassa Asetukset-painiketta ja valitse Omat tiedot.\nNapsauta Tallenna pikaviestikeskustelut Outlookin Keskusteluhistoria-kansioon -painiketta ja valitse OK.\nLync Online voi tallentaa kaikki saapuvat ja lähtevät keskustelut Outlookin Keskusteluhistoria-kansioon, joten voit tarkastella aiempia keskusteluja. Myös Näytä keskusteluhistoria- ja Etsi aiempia keskusteluja -asetukset saattavat olla käytettävissä Lyncissä sen mukaan, miten Lyncin asetukset on määritetty organisaatiossa. Voit tarkistaa niiden käytettävyyden seuraavasti:\nJos haluat tarkastella keskusteluhistoriaa, valitse Keskustelut tai napsauta Näytä valikko -nuolta, osoita Tiedosto-kohtaa ja valitse Näytä keskusteluhistoria. Outlook käynnistyy ja Keskusteluhistoria-kansio tulee näkyviin. Voit sitten lajitella keskustelut tai hakea keskustelua avainsanan tai yhteystiedon perusteella.\nVoit etsiä tietyn yhteyshenkilön kanssa käydyn edellisen keskustelun napsauttamalla yhteyshenkilöä yhteystietoluettelossa hiiren kakkospainikkeella ja valitsemalla Etsi aiempia keskusteluja.\nMonet Lync-valikot tulevat näkyviin, kun napsautat pientä alanuolta▼ (kuten pääikkunassa Asetukset-painikkeen vieressä olevaa nuolta). Voit myös avata päävalikon tekemällä jonkin seuraavista toimista.\nJos haluat nähdä valikon Lync-pääikkunassa, paina Alt tai napsauta Asetukset-painikkeen vieressä olevaa Näytä valikko -nuolta.\nJos haluat tarkastella valikkoa Keskustelu-ikkunassa, paina Alt.\nJos haluat näyttää valikkorivin pysyvästi pääikkunassa, paina Alt ja valitse sitten Näytä valikkorivi.\nJos haluat näyttää valikkorivin pysyvästi Keskustelu-ikkunassa, paina Alt, valitse Näytä ja valitse Näytä valikkorivi.\nNapsauttamalla kohteen kohdalla hiiren kakkospainiketta saat näkyviin myös valikot, joiden komennoilla voi suorittaa esimerkiksi yleisiä yhteystieto- ja ryhmätehtäviä.\nKalenteritietojen (Vapaa-/Varattu-tila, kokouksen aihe ja aika) ja Poissa-ilmoituksen välittyminen Lyncissä voi kestää jopa puoli tuntia. Lisäksi Lyncin on oltava käytössä laitteessa, joka voi muodostaa Microsoft Exchange Server -yhteyden.\nJotkin organisaatiot poistavat Näy poistuneena -tilan, koska se voi häiritä tavoitettavuuden ennustamista. Jos esimerkiksi monet käyttäjät käyttävät tätä tilaa, Lyncin tavoitettavuustietojen luotettavuus heikkenee merkittävästi. Muista, että voit käyttää tietosuojasuhteita keskeytysten välttämiseen. Jos et esimerkiksi halua tulla häirityksi, voit asettaa tilaksesi Älä häiritse ja myöntää sitten tietyille henkilöille oikeuden häiritä sinua lisäämällä heidät työryhmään.\nKoska Lync ja Microsoft Lync Server 2010 tukevat kykyä liittoutua (muodostaa yhteys) muihin organisaatioihin, voit lisätä yhteystietoja kyseisistä organisaatioista yhteystietoluetteloon ja olla yhteydessä heihin millä tahansa viestintätavalla, jota molemmat organisaatiot tukevat. Kysy tukiryhmältä, onko henkilön organisaatio liittoutunut oman organisaatiosi kanssa.\nVoit lisätä liittoutuneen yhteyshenkilön noudattamalla seuraavia ohjeita:\nKirjoita yhteyshenkilön sähköpostiosoite Lync-pääikkunan hakukenttään.\nSiirrä hiiren osoitin hakutuloksen kohdalle ja lisää yhteystieto napsauttamalla Lisää yhteystietoluetteloon -painiketta (+). Voit myös napsauttaa hakutulosta hiiren kakkospainikkeella ja valita Lisää yhteystietoihin.\nLyncin avulla voi lähettää pikaviestejä MSN:n ja Windows Liven Internet-palvelujen verkkoon sekä AOL®:n ja Yahoo!®:n verkkoon ja vastaanottaa niistä tulevia pikaviestejä. Yleisten pikaviestiyhteystietojen kanssa voi kommunikoida vain pikaviestien avulla. Tiedostonsiirtoa, Lync-puheluja (VoIP), videopuheluja ja ääni-/videokokouksia ei tueta. Lync (VoIP) -puheluita ja videopuheluita ei kuitenkaan tueta Windows Liven Internet-palveluissa.


Helmitarinoita: Paras äitienpäivälahja\nOn vielä pakko tehdä toinenkin postaus tänään - ihan vaan siksi että olen tästä niin täpinöissäni!\nKoko viikon kestänyt urakka on nyt ohi. Tulos on tässä - saanko esitellä: Pinkki paholainen!\nSkootteri ei ole uusi, ostin sen viime kesänä Isabellalta. Mopo ikävä kyllä varastettiin loppukesästä, mutta parin viikon jälkeen se onneksi löytyi. Varkaat olivat tosin kohdelleen beibeäni melko väkivaltaisesti, joten kunnostus-urakkaa riitti. Veljeni ja isäpuoleni sattuvat onneksi olemaan kaksipyöräisten asiantuntijoita, joten skootteria ei tarvinnut viedä kalliiseen huoltoon ollenkaan.\nHalusin myös maalata mopon, hopeinen ulkomuoto ei oikein miellyttänyt alkujaankaan. Metsästin metallinhohtoista turkoosia maaliväriä, mutta koska sellaista ei ollut saatavilla, päädyin fluoro pinkkiin, aika tyttöskode siitä sitten tulikin. :)\nEikä muuten ole kellään samanlaista! Toivottavasti nyt kukaan ei pölli sitä tai jos pöllii niin löytyypähän helpommin! :D\nVielä pari kuvaa maalausvaiheista:\nHyvä Team Grani!\nAjettiin Jaden kanssa skootteri tänään kotiin. Matkaa kertyi parikymmentä kilometriä. Olipas aika mahtava fiilis ja upea ilmakin sattui sopivasti.\nOlen niin iloinen, että sain kultani takaisin kotiin. Vieläpä ihan tuliterässä kunnossa! En voi kuvitella parempaa äitienpäivälahjaa! ♥\nLähettänyt Gesi klo 21.19\nHelmiharakka taas vauhdissa\nSomasti nilkan ympäri\nInspiration - Welcome back!


Kaikkonen: Vaalitulosta eivät päätä sinipunan puoluetoimistojen politrukit – "Keskustalla on taito nousta kanveesista" | Suomenmaa\nKeskustaryhmyri Antti Kaikkonen antoi "keskustalaisen myrskyvaroituksen".\nPauliina Pohjala21.8.2018 12:14\nKeskusta Seuraavasta pääministeristä ja suurimmasta puolueesta päättävät vain ja ainoastaan suomalaiset, keskustan eduskuntaryhmää johtava Antti Kaikkonen muistuttaa.\n– Keskustalla on taito nousta kanveesista, hakea kansalta luottamus ja palata takaisin kehään entistä väkevämpänä. Ja näin aiomme myös nyt tehdä, Kaikkonen sanoi eduskuntaryhmän kesäkokouksessa Vantaalla pitämässään puheessa.\nEduskuntavaaleihin on kahdeksan kuukautta aikaa, ja Kaikkosen mielestä kaikki on vielä mahdollista.\n– Jos kokoomuksessa ja demareissa suunnitellaan, että tehdäänpä tästä heidän välinen kaksintaistelu, joudun antamaan keskustalaisen myrkyvaroituksen.\n– Tämän asian päättää Suomen kansa, ei sinipunan puoluetoimistojen politrukit, Kaikkonen täräytti.\nEnsi viikon budjettiriihen ja myös seuraavan vaalikauden ykkösasia ilman muuta on työ, Kaikkonen sanoi.\nHän pitää kiireellisimpänä avoimien työpaikkojen täyttämistä.\n– Monella korkeankin työttömyyden paikkakunnalla on samaan aikaan vaikeuksia täyttää avoimia työpaikkoja. Tähän tarvitaan täsmätoimia.\nPerhevapaat on keskustan mukaan uudistettava, mutta lopputuloksen on oltava perheille parannus, ei leikkaus.\n– Tarvitsemme uudistuksen, joka turvaa perheiden toimeentulon ja valinnanmahdollisuuden lastenhoidossa eri elämäntilanteissa. Keskustan eduskuntaryhmässä katsomme, että uudistus ja tasa-arvo saa myös maksaa. Kun kodeissa voidaan hyvin, Suomi voi hyvin, Kaikkonen totesi.


”Netin vihatuimman” kappaleen tehnyt täydellinen venäläisnainen ei anna haukkujen lannistaa: ”Ei esittele mun laulutaitoja ollenkaan” - Viihde - Ilta-Sanomat\n”Netin vihatuimman” kappaleen tehnyt täydellinen venäläisnainen ei anna haukkujen lannistaa: ”Ei esittele mun\nJulkaistu: 31.8.2015 16:11\nAlisa Ranta-Aho luo tosissaan musiikkiuraa, eikä pahoita mieltään esikoiskappaleen saamasta kritiikistä.\n– Elämä on niin makeaa, hattaraa ja mansikkaa. Pojat niin nälkäsii, hiomaton timantti, Alisa Ranta-Aho laulaa kesäkuussa julkaistulla #Tinderi-kappaleella.\nKevin Tandunhttps://www.is.fi/haku/?query=kevin+tandun ja Lc Nickinhttps://www.is.fi/haku/?query=lc+nickin kanssa tehdystä #Tinderistä tuli nopeasti somen kuumin puheenaihe, joka jakoi mielipiteitä. Videolla Alisa keimailee viettelevästi kameralle ja laulaa omat osuutensa henkäillen.\nJos video ei näy selaimellasi, niin katso se tästähttps://www.youtube.com/watch?v=YnSKBUDYHeY.\nAlisan virallinen YouTube-kanava täyttyi nopeasti kärkkäistä kommenteista, jossa kaunottaren laulutaitoja mollattiin ankarin sanankääntein.\n– Mun korvat itkee verta. Onkohan tolla muijalla hengitysvaikeuksia, eräässä YouTube-kommentissa tylytetään.\nMusiikkilehti Rumba julistikin #Tinderin netin vihatuimmaksi kappaleeksihttp://www.rumba.fi/uutiset/suomen-taman-hetken-vihatuin-kappale-kertoo-tinderista-yhdeksan-kymmenesta-youtube-kayttajasta-peukuttaa-alaspain/, eikä suotta. Kappale on on saanut YouTubessa yli 5000 peukkua alaspäin ja vain noin 330 on ”peukuttanut” tykkäävänsä kappaleesta.\n#Tinderin jälkeen Alisalta ei ole tullut uutta musiikkia, mutta tosi-tv-ura elää ja voi hyvin, sillä hän on mukana kohua herättäneessä tosi-tv-ohjelmassa Suomen täydelliset venäläisnaiset.\nSarjan toisessa osassa nähdäänkin tunnelmia #Tinderi-kappaleen teosta, kun kamera seuraa Alisaa studioon.\nMitä kuuluu Alisan musiikkiuralle?\nAlisa kertoo Ilta-Sanomille, ettei suurin osa kuuntelijoista ymmärtänyt, että #Tinderi –kappale on tehty pilke silmäkulmassa.\n– Itse tykkään kappaleesta. Kuuntelen sitä usein aamuisin ennen töihin lähtöä, Alisa kertoo Ilta-Sanomille.\nEsiintymistä lapsesta asti rakastanut Alisa tähtää laulajaksi. (KUVA: Joonas Salo)\nR n’ B -musiikkia rakastava kaunotar sanoo, ettei kappale anna todellista kuvaa hänen laulutaidoistaan, vaan tulevaisuudessa Alisa aikoo levyttää house-tyylistä materiaalia, jossa hänen äänensä pääsee oikeuksiinsa.\n– Ymmärrän kyllä hyvin mikä #Tinderissä ihmisiä ärsyttää. Kappale ei esittele ollenkaan mun ääntäni tai laulutaitoja. Olisin todella masentunut jos tämä kappale olisi parasta mihin pystyn, Alisa naurahtaa.\n– Kevin ja Nick toppuuttelivat mua studiossa, että pitäiskö vähentää ähkimistä, mutta olin, että antaa mennä vaan! Ne arvostelevat, jotka eivät mua tunne mua laisinkaan. Toivottavasti tämä muuttuu Suomen täydellisten venäläisnaisten myötä.\n”Olen nöyrällä asenteella liikkeellä”\n#Tinderin jälkeen Alisaa moitittiin ylimieliseksi, eikä hänen uskottu olevan tosissaan laulu-uran kanssa. Alisa torppaa väitteet ja sanoo olevansa tositarkoituksella liikenteessä. Haaveissa on, että hän joskus pystyisi elättämään itsensä musiikilla.\n– Olen tosi nöyrällä asenteella liikkeellä. Tinderillä en halunnut näyttää, että olen valmis pakkaus, vaan että opin ja kehityn koko ajan. Minulla on seitsemän vuoden klassisen musiikin tausta ja käyn koko ajan laulutunneilla. Olen rakastanut esiintymistä pienestä pitäen ja nautin siitä aivan valtavasti. Elämässä menestymisen mittari on se, että teet hommat hyvin, Alisa sanoo.\nAlisan elämää seurataan kohua herättäneessä Suomen täydelliset venäläisnaiset -sarjassa. (KUVA: Benjamin Ilmoni)\nMitä mieltä olet #Tinderi-kappaleesta?\nAivan huippu! 7% Ihan kauhea 79% En osaa sanoa 14%\nÄäniä yhteensä 2171


Lämpöpumput lämmitysjärjestelmänä- Vattenfall\nIlmalämpöpumppu on helposti asennettava ja maalämpöpumppua edullisempi. Sen avulla alennat lämmityskustannuksia, kun ulkolämpötila on korkeampi kuin -15 ºC. Kylmemmillä säillä lämpöpumpusta ei juurikaan saada hyötyä. Erot ovat myös laitekohtaisesia. Ilma-vesijärjestelmä\nIlma-vesijärjestelmässä lämpö kerätään ulkoilmasta ulkoseinälle sijoitetun puhallin/höyrystinyksikön avulla. Pumpun lämpökerroin laskee nopeasti ulkolämpötilan laskiessa ja laitteesta riippuen noin -12... - 15 ºC kylmemmissä oloissa lämpöpumppua ei kannata käynnistää. Lämmön siirtyminen tapahtuu lauhdutin-lämmönsiirtimessä joko käyttöveden esilämmittämiseen ja/tai lämmitysverkoston veteen. Ilmalämpöpumpuilla saadaan lämpöä vain osan vuotta. Rakennuksessa pitää olla suurimman lämmöntarpeen mukaan mitoitettu rinnakkainen lämmitysjärjestelmä.\nVaakaan vai pystysuoraan? Lämmönkeruuputkisto voidaan asentaa joko vaakatasoon pintamaahan tai pystysuoraan kallioon.\nKalliolämmön talteenotossa lämpöpumppu noutaa lämpöä syvältä kalliosta, jossa lämpötila pysyy käytännössä lähes vakiona ympäri vuoden. Maalämpöä kerätään maahan kaivetulla usean sadan metrin pituisella muovisella vaakaputkistolla, joka on asennettu 0,7 – 1,2 metrin syvyyteen.\nPystyputkisto upotetaan halkaisijaltaan 10 - 15 cm:n porareikään, jonka syvyys on 60 - 150 m. Pystyputkistosta saadaan vaakaputkistoa suurempi energiamäärä putkimetriä kohti ja sen tekeminen käy työpäivän aikana tonttia rikkomatta. Asennuskustannuksiltaan pystyputkisto tulee vaakaputkistoa kalliimmaksi. Vesilämpöpumppu antaa lämpöä vedestä\nJärvet, lammet ja merenrannat, jotka ovat vähintään 2 metriä syviä jo rannan läheisyydessä, soveltuvat vesistölämmön hyödyntämiseen.\nVesi varastoi lämpöä\nLämpötehoa saadaan vuodessa noin 70 - 80 kWh/metri putkea. Putkisto upotetaan veteen ja ankkuroidaan vesistön pohjaan putkien ympärille noin metrin välein kiinnitettävillä 5-10 kg betonipainoilla, jotta putket eivät pääse nousemaan pintaan. Betonipainot kiinnitetään korroosiota kestävillä kiinnikkeillä, esimerkiksi tukevilla muovisilla nippusiteillä. Putkien jäätyminen kiinni jääpeitteeseen ja repeytyminen poikki estetään siten, että ne viedään maalta avoveteen pohjan läheltä ja routarajan alapuolelta. Vesilämpöpumpun asennuksen yhteydessä tarvitaan sukeltajaa apuna tarkistamassa putkien asettuminen pohjaan.


Tietoja sukunimestä Koskenniemi\nKoskenniemi on Suomessa esiintyvä sukunimi. Se on suomalaisilla yleisyydeltään tavanomainen.\nKoskenniemien lukumäärä eri vuosina:\nv. 2016 358\nv. 2020 367\nSukunimien yleisyyslistalla Koskenniemi on sijalla 2 236.\nVerrattuna muihin sukunimiin Koskenniemi on melko pitkä nimi.\nKoskenniemi on ollut ns. suojattu sukunimi. Jottei suvun ulkopuolinen voisi ottaa samaa nimeä, Koskenniemi on suojattu 1921 Suomalaisuuden Liitossa. Nykyään nimiä ei enää suojata, vaan kaikki sukunimet ovat suojattuja sukunimiä.\nKoskenniemi on tavallisimpia nimiä mm. seuraavilla paikkakunnilla:\nKolari (43 henkeä)\nListalla on kuntia, joissa Koskenniemi on 30 yleisimmän sukunimen joukossa. Paikat on merkitty myös oheiseen karttaan (violetit merkit). Tiedot ovat vuodelta 2010.\nKartta ei ole kaikenkattava. Siltä puuttuvat ne kunnat, joissa Koskenniemi ei ole yleisimpien joukossa. Kartalla on yhteensä vain 68 hengen asuinpaikat. Uusimman tiedon mukaan Koskenniemiä on 368.\nKoskenniemiä tiedetään asuneen ainakin oheisten karttojen mukaisilla paikkakunnilla. Asuinpaikkakartta (violetit merkit) osoittaa 24 Koskenniemen asuinpaikan. Paikkatiedot perustuvat vuosina 1939–1958 aikuisiässä kuolleiden ja lisäksi 1952–1958 eläneiden vanhusten tietoihin, eivätkä ne kata kaikkia tämännimisiä. Näiden Koskenniemien yleisimpiä asuinpaikkoja olivat Kolari (8 henkeä) sekä Alatornio (3).\nSyntymäpaikkakartta (vihreät merkit) osoittaa, missä edellä mainitut vainajat olivat aikanaan syntyneet. On huomattava, että sukunimen muuttaminen oli 1900-luvun alkupuolella erittäin yleistä. Niinpä heillä saattoi syntyessään olla jokin muu nimi kuin Koskenniemi, tai sukunimi saattoi varsinkin lännessä puuttua kokonaan. Syntymäpaikkakarttaan on otettu miehet ja naimattomat naiset, joiden sukunimi ei ole vaihtunut avioituessa. Heitä on kartalla 13.\nVuosina 1955–1965 kuolleet Koskenniemet asuivat osapuilleen oheisen kartan mukaisilla paikkakunnilla. Kartalla on 26 Koskenniemen kotipaikka kuolinhetkellä. Näiden Koskenniemien yleisimpiä asuinpaikkoja olivat Kolari (8 vainajaa), Turku (3) sekä Pello (3).\nVuoden 1918 tapahtumissa kuoli Suomessa kaksi Koskenniemeä. Kuolleet kuuluivat punaisiin.\nSuomen sodissa 1939–1945 kaatui tai muuten menehtyi kaksi Koskenniemeä. Lukumäärä kattaa puolustusvoimain palveluksessa olleet mutta ei sotien siviiliuhreja.\nperust. 1929–1943 Yritykset\nSana Koskenniemi tai Koskenniemen esiintyy osana yritysten nimiä ja/tai yritysten omistajilla. Yritysten viralliset kotipaikat on esitetty sinisillä merkeillä oheisilla kartoilla. Jos kartalla on erikokoisia merkkejä, suurempi merkki tarkoittaa suurempaa yhtiömäärää.\n(paikannimi) Koskenniemi Karjalassa\nKoskenniemi on Suomessa paitsi sukunimi myös paikannimi. Maassamme on yhteensä 70 sen nimistä paikkaa. Ne näkyvät oheisella kartalla. Paikkojen tyyppi on kylä, kaupunginosa tai kulmakunta; niemi; pelto/niitty sekä talo.\nNyky-Suomen lisäksi Koskenniemi esiintyi Karjalan kartoilla ennen sotia. Paikka näkyy ohessa. Tyypiltään paikka on rakennettu kohde.\nPaikannimillä ja henkilönnimillä on monesti jokin yhteys. Onko sukunimellä Koskenniemi jotain tekemistä näiden paikkojen kanssa ei näy tästä. Se tulee tarkistaa muualta.\nSana Koskenniemi esiintyy katuosoitteissa seuraavasti: Koskenniemenaukio, Koskenniemenkatu, Koskenniemenkuja, Koskenniementie, Koskenniemigatan. Osoitteet on merkitty oheiseen karttaan punaisella.\nRuotsissa Koskenniemi oli 55 ihmisen sukunimi vuonna 2020.\nVenäjäksi Коскенниеми ("Koskennijemi") tarkoittaa nimeä Koskenniemi. Jotkut nimet voidaan kirjoittaa venäjäksi useammallakin eri tavalla.\nEnnen vanhaan, kun oikeinkirjoitus horjui, käytettiin sukunimistä mitä erilaisimpia kirjoitusmuotoja. Coskenniemj on esimerkki ”vanhanaikaisesta” kirjoitusasusta. Koskenniemi olisi voitu kirjoittaa vaikkapa näin. Todelliset vanhat kirjoitusasut selviävät kirkonkirjoista; tämä esimerkki on tietokoneella keksitty.\nAlkusointuiset nimet ovat sellaisia, jotka alkavat mahdollisimman samalla tavoin. Alkusointuinen nimi on vaikkapa Kosmo Koskenniemi.\nSamankaltaisia nimiä kuin Koskenniemi\nSläktnamnet / Surname Koskenniemi, Finland.


Partiokannus tiedottaa 5/2018 - Partiokannus\nPartiokannus tiedottaa 5/2018\nSe on täällä: puissa on lehdet, kerrospukeutujan kerrokset vähenevät ja partiotoiminnan kruununjalokivi – kesäleiri – lähestyy, tällä kertaa koko PäPan voimin. Kevät tuli ja meni ihan yhdessä hujauksessa. Jättiläiskiitos kuluneista kuukausista kaikille Vantaalla partiota tekeville. On ollut todella palkitsevaa olla mukana!\nMuistakaa ottaa rennosti ja nauttia helteistä ja lämpimistä kesäsateista!\nt. Ilari, Kannuksen pj\nPS. Tsekkaahan jo nyt nuo Partiokannuksen avoimet pestit ja tulevat tapahtumat, ettei pääse kiire sitten syssymmälläkään yllättämään. 😀\nNordtreffi-leiri kesällä 2019\nNordtreffi-leirille tulee osanottajia Suomen lisäksi Ruotsista, Norjasta sekä Tanskasta. Nordträff/Nordtræff/Nordtreffi on perinteikäs leiri, jota on järjestetty Vantaan pohjoismaisten ystävyyskaupunkien kesken jo vuodesta 1986. Tällä kertaa leirin järjestelyvuoro on Suomella ja sen ajankohtana on vuoden 2019 kesä.\nNyt leirille etsitään johtajaa. Olisitko se sinä?\nKoordinoit leirin muiden osa-aluejohtajien toimintaa sekä varmistat, että sovitut asiat hoidetaan ajallaan. Johdat leirin suunnittelutoimintaa. Pesti tarjoaa mahtavan väylän kansainvälisten suurtapahtumien järjestämiseen sekä hyvät mahdollisuudet verkostoitumiseen niin vantaalaisten kuin pohjoismaistenkin johtajien kanssa.\nPohjoismaiset Johtajapäivät 21.9.-23.9.2018\nTässä oiva tapahtuma samoajien, vaeltajien ja aikuisten syksyn partiokalenteriin. Lähde tutustumaan uusiin partiokavereihin Ruotsista, Norjasta ja Tanskasta. Johtajapäivät pidetään tänä vuonna Kavalahdessa. Lisätietoja tapahtumasta paljastetaan pian, pidä tämä sivu seurannassa Facebookin lisäksi: https://partiokannus.fi/tapahtumat/pohjoismaiset-johtajapaivat/\nIlmoittaudu koulutuksiin 26.8.2018 mennessä\nSyksy on jo lähellä ja siellä odottelee taas tuttu joukko laadukkaita ja tärkeitä koulutuksia. Syksyllä on kaksi ensiapukoulutusta, toinen syyskuussa ja toinen marraskuussa. Molempiin ilmoittautuminen on nyt auki!\nSyksyn ROK järjestetään lokakuussa. Kurssin suunnitelmat ja valmistelut ovat jo pitkällä. Luvassa paljon tärkeää asiaa, hauskanpitoa unohtamatta. Tämä on syksyn ykkösjuttu uusille samoajille!\nSyksyllä kisaillaan taas Susen Loikassa ja Laten Laukassa. Nämä päiväkisat ovat helppo tapa tutustuttaa sudenpennut, seikkailijat ja tarpojat kisojen maailmaan. Sudenpennut ja seikkailijat tarvitsevat kisoihin saattajan, mutta tarpojat pääsevät kokeilemaan taitojaan jo ilman saattajaa. Akela, sampo ja tarpojaluotsi, laita nämä syksyn ykköskisat ryhmäsi toimintasuunnitelmaan!\nPartion Unska esittää: Yö-KITT 5.-6.10.\nOsana Partion Unska -tapahtumaviikonloppua Partiokannus järjestää vantaalaisille tarpojille yhteisen koko ikäkauden tarpojatapaamisen. Tapahtuma on yön yli kestävä erätaitoja kehittävä retki. Poluilla kuljetaan oman vartion kesken, mutta ohjelmaa on kaikille yhteisesti. Lue lisää Partiokannuksen nettisivuilta ja ilmoita vartiosi mukaan heti elokuun alussa!\nPartion Unska esittää: Johtajahuoltoa 7.10.\nOsana Partion Unska -tapahtumaviikonloppua Partiokannus järjestää vantaalaisille johtajaikäisille huoltotapahtuman. Luvassa on ilmaista hemmotteluruokaa, biljardia, sauna, vantaalaisen partion kehittämistä, asiaa vuoden 2020 alueleiristä, erityiskiitossetti Kannuksen tapahtumien järjestäjäporukoille ja ennen kaikkea mitä mainiointa partioseuraa! Pistä päivämäärä kalenteriin ja ilmoittaudu mukaan heti elokuun alussa!\n18.9.2018 järjestetään syksyn ensimmäinen aluetapaaminen Myyrmäen kirkon monitoimitilassa. Aluetapaaminen on tarkoitettu lippukunnan johtokolmikoille, eli lippukunnanjohtajalle, ohjelmajohtajalle ja pestijohtajalle. Jos teidän lippukunnassa ei ole vielä nämä pestit käytössä, tulkaa kuitenkin kolmen johtajan voimin mukaan aluetapaamisiin!\nSyksyn toinen ja vuoden viimeinen aluetapaaminen järjestetään 7.11.2018. Laita päivämäärä kalenteriisi ja tule mukaan!\nHallitus vierailee lippukunnissa syksyllä\nPartiokannuksen hallitus on päättänyt vierailla lippukunnissa tulevalla syyskaudella. Haluamme kuulla, mitä lippukunnille kuuluu, tavata vantaalaisia johtajia ja kuulla toiveita, ideoita, mielipiteitä ja kehitysehdotuksia. Miettikää jo valmiiksi sopivia johtajiston tapaamisia, johon hallituksen edustus tai lippukuntakoordinaattori voi tulla. Tarkempia tietoja asiasta lähetetään lippukunnille syksyllä.\nKoko Partioasema on kiinni kesällä viikot 27-30. Päpan toimisto on lisäksi kiinni viikon 26 sekä 30. ja 31.7.2018.\nLue Partiokannus tiedottaa 5/2018 kokonaisuudessaan täältä.


Ruokakulttuuri on entistä näkyvämmin esillä Matka 2019 -messuilla - MATKAVIIKKO\nRuokakulttuuri on entistä näkyvämmin esillä Matka 2019 -messuilla\nPosted on 20.12.2018 20.12.2018 by Eero Havia\nMatkakohteiden valinnassa kohteen ruokakulttuurilla on entistä enemmän merkitystä. Matkamessut tarjoaa mahdollisuuden päästä maistelemaan eri maiden makuja. Ruokaan ja juomaan keskittyvä Tasty Travel –alue on Matkamessuilla auki 17.-20.1.2019.\nRuokamatkailusta kiinnostuneille matkailijoille löytyykin nyt Matkamessuilta maailman maut ja matkakohteet kätevästi samasta paikasta, kun Tasty Travel –alueella pääsee tutustumaan eri ruokakulttuureihin ympäri maailman.\nRuokamatkailun merkitys on kasvanut myös Suomen matkailussa ja matkailijoiden toivotaan yhä useammin löytävän myös suomalainen gastronomia. Suomalaiseen ruokaan kuuluvilla luonnontuotteilla ja alueellisilla erikoisuuksilla uskotaankin olevan kansainvälistä vetovoimaa, sillä Suomen ruokamatkailun kehittämishankkeen Hungry for Finlandin käynnistys tapahtuu Matkamessuilla. Tilaisuudessa avataan myös vuoden 2019 ruokamatkailukilpailu, jossa haetaan kärkituotteita kansainvälisille matkailumarkkinoille sekä tuoteaihioita jatkokehittelyyn.\nMatkamessuilla sijaitsevalla Tasty Travel – alueella on mukana kotimaisia ja ulkomaisia ruokatoimijoita. Tarjolla on muun muassa italialaisia herkkuja, rullajäätelöä Aasiasta, lörtsyjä Savosta sekä monia muita tuttuja ja tuntemattomia ruokia ja juomia. Paikalla on myös oluiden ja viinien maahantuojia sekä kotimaisia panimoita, joiden tarjontaan pääsee tutustumaan Matka 2019 –tapahtuman aikana. Juomia pääsee alueella maistamaan ostamalla maistelulipukkeita ja vuokraamalla lasin kolmen euronhintaan. Ruokaa alueelta saa ostettua suoraan toimijoilta ilman lipukkeita.\nTasty Travel –alueella pääsee myös muun muassa oppimaan cocktailien tekoa Suomen Baarimestareiden kanssa. Baarimestarit tuovat paikalle Calvados Nouvelle International Trophies –cocktailkilpailun Suomen finaalin, missä maan parhaat baariammattilaiset kisaavat calvados-cocktailin kuninkuudesta. Tänä vuonna kilpailujuomien teema on rauha.\nPeruvian gastronomy: a window into the country’s biodiversity We Love Cruises –lavalla klo 17-17.30\nItalialaisen keittiön alku Norwegian Stagella klo 14-14.30\nCalvados Nouvelle International Trophies – cocktailkilpailun Suomen finaalin palkintojen jako Inspiration Stagella 17-17.30.\n2 thoughts on “Ruokakulttuuri on entistä näkyvämmin esillä Matka 2019 -messuilla”\nFerran Adria sanoo:\nHyvä idea matkamessuilta. Mutta kuvan kokki on baskimaasta, ei siellä paljoa paellaa kokkailla\nOlen samaa mieltä – ruoka ja juoma ovat keskeisiä elementtejä matkusteltaessa. Myös monen etnisen ravintolan synnyllä Suomeen on selkeä kytkös matkailuun. Ruokakulttuuri ansaitsee tulla nostetuksi myös Matkamessujen foorumilla.\nKuvan kokin baskiväreissä olen kuvannut lounaisen Ranskan Biarritzissa, missä hän valmisteli ravintolansa päivittäistä lounaspaellaa. Kuva sinänsä ei suoraan liity Matkamessujen gastronomian teemaan, vaan palvelee vinjettikuvana ruokajutun kuvitusta.\nEero Havia, editor


https://www.styledesign.fi/product/1091/keittioaltaat-blanco-subline-400-u-infino-430x460-mm-silgranit-alta-kiinnitettava-eri-varisina1091Keittiöaltaat Blanco Subline 400-U InFino 430x460 mm Silgranit alta kiinnitettävä, eri värisinä319EURInStock
Silgranit-kivikomposiitista tehty tyylikäs Subline 400-U keittiöallas. Käytännöllinen ja muunneltava SUBLINE allasperhe

BLANCO SUBLINE -allasperhe on täydellinen valikoima erikokoisia altaita, joita voi käyttää joko yksistään tai yhdistellä esimerkiksi kaksi isoa allasta vierekkäin. Valitessasi allasyhdistelmän, muista tilata myös pohjaventtiilistöt yhdistävä liitosputki. Osa SUBLINE-allasperheen tuotteista on altakiinnittämisen (-U) lisäksi mahdollista saada myös huullettavana (-F) mallina.
 BLANCO SUBLINE-altaat ovat suoraviivaisia ja ajattoman tyylikkäitä sopien niin moderniin kuin perinteiseen keittiöön. Altaat ovat syviä, muotoilultaan käytännöllisiä ja helposti puhdistettavia.

Lisätarvikkeet

SUBLINE-altaisiin on saatavilla monipuolinen valikoima työskentelyä helpottavia lisätarvikkeita kuten leikkuulauta, vihanneskulho, valutusritilä ja monitoimikori. Uutuutena välitaso/ritilä, joka voidaan asettaa puoleen väliin allasta tai pöytätasolle pannujen ja kattiloiden alustaksi. Tämä näppärä lisätaso luo altaaseen yhden toimintatason lisää mahdollistaen altaan käytön kolmessa eri tasossa.
 Silgranit® Puradur® allasmateriaali

Ainutlaatuinen koostumus
 Patenteilla suojatussa SILGRANIT® PuraDur®-materiaalissa yhdistyvät helppohoitoisuus, käytännöllisyys ja kestävyys. Vuosikymmenien kehityksen tuloksena allasmateriaali on miellyttävän samettimainen, mutta samalla naarmun-, iskun- ja haponkestävä, haalistumaton sekä lämmönkestävä aina 280 °C saakka. Materiaalissa käytettävän graniitin raekoko on optimaalinen antamaan yhdessä sidosaineen kanssa luonnon kivimäisen pinnan. Samalla se on kuitenkin riittävän sileä, jotta puhdistaminen olisi mahdollisimman helppoa.
 Allasmateriaalin pääraaka-aine on hienoksi murskattu kivi, jota on massasta noin 80 %. Tämän lisäksi toiseksi pääraaka-aineeksi tarvitaan sidosaine. Blanco käyttää sidosaineena PMMA:ta koska se on lähes ainoa tekninen muovi, joka ei kellastu pitkäaikaisessakaan käytössä. Näin saadaan altaan alkuperäinen väri säilymään sen koko käyttöiän ajan. Kolmas ja käyttäjän kannalta ehkä tärkein ainesosa ovat helppohoitoisuutta ja puhdistettavuutta parantavat aineet.

Testatusti turvallinen
 SILGRANIT® PuraDur® on viimeistelty käyttäen patentoitua Hygiene+Plus –suojausta. Tämä ainutlaatuinen resepti on integroitu SILGRANIT® PuraDur® -materiaaliin antaen sille sekä suojan bakteereja vastaan että samalla likaa hylkivän pinnan. Suoja takaa turvallisuuden joka tilanteessa ja tekee puhtaanapidosta tavallista helpompaa.
 Turvallisuuden takeeksi SILGRANIT® PuraDur® -materiaalilla on Blancon sisäisen laadun ja materiaalin valvonnan lisäksi ulkopuolisen testauslaitoksen myöntämä erillinen hygieniasertifikaatti.
 Vastuullinen valinta
 Blancon Silgranit tehtaalla noudatetaan tiukasti sekä laatu ISO 9001 että ympäristö ISO 14001 sertifikaatteja.
 Sertifikaattien lisäksi Blancolla on erittäin laaja vastuullisuusohjelma, joka kattaa yrityksen kaikki toiminnot toimintaympäristöstä henkilökuntaan ja tuotekehityksestä jälkimarkkinointiin.
 Kuvissa oleva teräksinen vihanneskulho on lisävaruste.
 Tuotemerkki: Blanco
 Tuotesarja: Subline
 Korkeus: 190 mm
 Leveys: 430 mm
 Syvyys: 460 mm
 Asennustapa: alta kiinnitettävä
 Allaskaapin minimileveys: 50 cm
 Pöytätason minimisyvyys: 60 cm
 Pohjaventtiili: 3,5” roskasihti InFino, ei kaukosäätöä
 Vesilukko sisältyy toimitukseen
 Takuu: 24 kk
 Silgranit® Puradur® II -materiaalin ominaisuudet:
 Helppohoitoisuus
 Ylivoimainen kestävyys
 Luonnonkiven kaltainen
 Ei naarmuunnu, rikkoudu eikä ime väriä itseensä
 Lämmönkestävyys 280 °C asti
 100% soveltuva elintarvikekäyttöön
 100% haponkestävä
 Haalistumaton materiaali
Blancohttps://www.styledesign.fi/tuotekuvat/520x520/22500_1.jpg/Keittiö/Keittiö/Keittiö/Keittiö/Keittiöpesualtaat/Keittiö/Keittiöpesualtaat/Komposiittikeittiöaltaat\nMalli: Subline 400-U Silgranit® antrasiitti, altakiinnitettävä, 319,00 € mattamusta, 339,00 € (403,00 €) Subline 400-U Silgranit® valkoinen, altakiinnitettävä, 339,00 € (403,00 €) Subline 400-U Silgranit® alumetallic, altakiinnitettävä, 339,00 € (403,00 €) kallionharmaa, 339,00 € (403,00 €) Subline 400-U Silgranit® helmenharmaa, altakiinnitettävä, 339,00 € (403,00 €) champagner, 339,00 € (403,00 €) (Tilapäisesti loppunut. Toimitusaika 14-21 päivää.) coffee, 339,00 € (403,00 €) (Tilapäisesti loppunut. Toimitusaika 14-21 päivää.) jasmin, 339,00 € (403,00 €) (Tilapäisesti loppunut. Toimitusaika 14-21 päivää.) tartufo, 339,00 € (403,00 €) (Tilapäisesti loppunut. Toimitusaika 14-21 päivää.)


Vieraileva kirjoittaja Soile Rusanen: Hetkellisiä kohtaamisia - Puhesfääri\nOlen miettinyt, miten hetkellinen kohtaaminen voi vaikuttaa. Kerron muutaman kokemuksen.\nOlisikohan tästä tapahtumasta vierähtänyt aikaa vuosi tai pari. Istuin puolen päivän aikaan ykkösen ratikassa. Siihen aikaan ratikassa on hyvin vähän matkustajia, silloinkin minun lisäkseni vain yksi toinen matkalainen. Senaatintorin läheiseltä pysäkiltä vaunuun nousee mies kantamuksineen. Vaikka tyhjiä penkkejä vaunussa todella riittää, mies suuntaa istumaan viereeni. Puristan topakasti laukkua kädessäni. Ehdin pohtia, onko kyseessä varas, hullu vai perverssi, vaikka tuskin olen miestä nähnyt, saati katsetta tai tervehdystä vaihtanut. Hän alkaa jutustella niitä näitä ihan ystävällisessä hengessä ja kertoilee matkansa tarkoituksesta. Vastailen lyhytsanaisesti ja yhä pohdin, mitä tämä tyyppi oikein tahtoo. Yhtäkkiä muistan kuulleeni radiosta, että sillä viikolla vietetään Helsingissä ”keskustele vierustoverisi kanssa” -teemaviikkoa. Minua alkaa hymyilyttää, ja kysyn onko hänkin kuullut asiasta. On.\nOlen luullut olevani ennakkoluuloton ja suvaitsevainen. Tämän kohtaamisen jälkeen itsetuntemukseni on lisääntynyt. Olen ihmisenä kasvun tiellä.\nTaas ratikassa, tällä kertaa 7A:ssa aamuruuhkassa. Tätä aikaa aamusta kaikilla tuntuu olevan kiire. Kurvissa kuljettaja tiedottaa: ”Lähdemme tästä poikkeusreitille. Ajamme Helsinginkatua ja sitten…” Suuri osa matkustajista hyppää heti pois, osan ilme kiristyy, ja jotkut valittavat Helsingin liikennelaitoksen huonoa palvelua. Yksi nuorimies hyppää ylös penkistä ja alkaa riemukkaasti hokea: ”Poikkeusreitti, Poikkeusreitti!” huutaa jopa ulos ovesta: ”Hei, meillä on poikkeusreitti, en oo koskaan menny toista reittiä!” Ja vilkuttaa pysäkillä seisojille. Hän vaikuttaa lievästi kehitysvammaiselta, mutta pystyy matkustamaan yksin. Taitaa olla ainut, joka on poikkeusreitistä innoissaan.\nKyllä poikkeusreitti saattaa tuoda harmeja, mutta se saattaa olla myös mahdollisuus. Mitä jos valitsisin uudenlaisia kulkureittejä tai erilaisia tapoja tehdä tuttuja asioita? Jokainen päivä voisi olla pieni seikkailu. Suhtautumisesta on kysymys.\nKolmannessa kohtaamisessa seison Stockmannin pysäkillä syksyllä kylmässä viimassa ja tihkusateessa odotan 7B:tä. Tallinnaan menijät täyttävät katoksen ja törmäilevät matkalaukkujensa ja reppujensa kanssa. Päivä ja mieli ovat ankeat. Nelosen ratikka pysähtyy ja ratikassa kohdallani istuva nainen katsoo minua ja hymyilee. Hymyilen takaisin, hän vilkuttaa minä myös. Tallinnaan menijät ahtautuvat neloseen ja ratikka lähtee liikkeelle. Hymy jää viipymään kasvoilleni, päiväni on kirkastunut.\nPienikin positiivinen kohtaaminen voi muuttaa mielialan ja päivän. Olen alkanut rohkeasti jakamaan hymyjä.


Partioasemalle ja sen käyttäjille Ekokompassi-sertifikaatti | Suomen Partiolaiset\nSuomen PartiolaisetAjankohtaisetPartioasemalle ja sen käyttäjille Ekokompassi-sertifikaatti\nPartioaseman käyttäjät ovat saaneet tunnustusta toimitiloissa tehdystä ympäristötyöstä. Ekokompassi-sertifikaatti myönnettiin auditoinnin jälkeen keväällä 2021.\nTeksti: Hanna Suomi, Nina MiettinenKuvat: Mari Lehtisalo 18.8.2021\nEkokompassi-sertifikaatti sisältää 10 kriteeriä, joihin kuuluu muun muassa ympäristövaikutusten arviointi, oman ympäristöohjelman ja jätehuoltosuunnitelman laatiminen sekä henkilöstön kouluttaminen aiheeseen liittyen.\nToimenpiteitä neljällä eri osa-alueella\nPartioaseman ympäristötyöryhmä tunnisti Ekokompassi-järjestelmän avulla toimenpiteitä sekä asetti tavoitteita siitä, miten Partioasemalla voitaisiin vähentää toiminnasta aiheutuvia ympäristövaikutuksia. Toimenpiteitä tehtiin valittujen neljän osa-alueen saralla, jotka jaettiin ympäristöohjelmassa useampaan alatavoitteeseen. Yksi kuluneen toimintakauden suurista askelista kohti hiilineutraalia ja ympäristöystävällistä Partioasemaa oli maalämpöön siirtyminen.\n1. Ruokahävikki ja jätteiden lajittelu\nTähän mennessä Partioasemalla on muun muassa onnistuttu vähentämään jätteiden määrää ottamalla käyttöön uusia toimintamalleja kokoustarjoiluiden ja lounasruokailun osalta. Iltakokoustajille on luotu näkyvät toimintaohjeet jokaiseen kokoustilaan ja kahvitarjoilusta on tehty yhteinen, jolloin hävikkikahvin määrä on vähentynyt. Jääkaappeihin on lisätty nimetyt eväslokerot, ohjeistusta on parannettu ja eväiden osalta kannustettu päivämäärämerkintöihin.\n2. Työmatkailu ja liikkuminen\nYmpäristöystävällisempään työmatkailuun ja liikkumistapoihin on kannustettu pyöräilyn ja kävelyn kilometrikisojen avulla. Pyöräilymahdollisuuksia on parannettu myös lisäämällä pyörätelineiden määrää, parantamalla vaatesäilytystä sekä erilaisin pyöränhuoltovälinein.\n3. Ekologiset hankinnat ja ohjeistus\nEkologisempiin hankintoihin on kiinnitetty huomiota muun muassa siirtymällä kokonaan kasvisruokailuun toimiston yhteisissä kokouksissa sekä tilaamalla kahvia ja teetä, jotka ovat sekä luomu- että Reilun kaupan tuotteita.\n4. Ympäristötekoihin kannustaminen ja säännöllinen viestintä\nPartioaseman eri käyttäjäryhmille on laadittu ohjeistuksia ja viestitty säännöllisesti ja kannustaen kaikkiin osa-alueisiin liittyen. Toimihenkilöille on muun muassa pidetty visailuja eri ympäristöaiheisiin, kuten Partioaseman kierrätykseen liittyen.\nPartioasemalla vietettiin Kevätjuhlia 2019. Kuva: Susanna Mikander\nYmpäristötyö jatkuu tulevina vuosina\nEkokompassissa tavoitellaan ympäristötyön jatkuvuutta, joten tavoitteita on asetettu jo seuraavia vuosia ajatellen. Tarkoituksena on luoda ympäristötyöhön liittyviä perinteitä, kuten kierrätyspäiviä ja muita käytänteitä, jotka vähentävät syntyvän jätteen ja toisaalta myös hankintojen määrää tai luovat ekologisempia menettelytapoja.\nPartioasema sijaitsee Helsingin Töölössä. Sitä käyttää vuosittain noin 25 000 partiolaista kokouksiin ja muihin tapaamisiin. Kävijämäärillä mitattuna Partioasema on yksi Helsingin ja koko Suomen suosituimmista nuorisotiloista. Lisäksi Partioasemalla työskentelee yhteensä 50–60 työntekijää. He ovat Suomen Partiolaisten ja suomen- ja ruotsinkielisten jäsenjärjestöjen palkkalistoilla.\nPartioasemalla tehtävä ympäristötyö on osa partion tavoitetta olla hiilineutraali vuonna 2030.\nLue lisää ympäristötyöstä täällä.\nPartioasema on Helsingissä Töölönkadulla sijaitseva partiolaisten toimitalo. Partioasema on yksi Helsingin ja…\nKiinnostaako digitaalisuus järjestöissä? Tule Partioasemalle 18.6.2019\nMe, Suomen Partiolaiset ja Sydänliitto, haluamme aloittaa yhteisen keskustelun kutsumalla digitaalisuudesta, datasta…\nPartioasema on toistaiseksi suljettu\nPääkaupunkiseudun koronavirustilanteen takia Partioaseman kokoustilat pysyvät suljettuina näillä näkymin vappuun asti. Suosittelemme…


Maalaaminen on kaikkein tärkeintä -näyttely keskittyy Tove Janssonin uraan kuvataiteilijana. Näyttelyssä ja siitä tehdyssä julkaisussa nähdään Janssonin maalausten rinnalla nähdään teoksia hänen lähipiiriinsä kuuluneilta sekä häneen vaikuttaneilta aikalaistaiteilijoilta. Näyttelyn muita taiteilijoita ovat muun muassa Janssonin opiskelutoveri Eva Cederström, opettaja Sam Vanni, vanhemmat Signe Hammarsten-Jansson ja Viktor Jansson sekä elämänkumppani Tuulikki Pietilä.\nMonilahjakas Jansson painotti usein olevansa ensisijaisesti taidemaalari, vaikka tekikin uran myös kirjailijana, kuvittajana ja sarjakuvataiteilijana. Näyttelyjulkaisu esittelee Janssonin taiteellisia lähtökohtia ja ilmaisun kehittymistä. Jansson opiskeli 1930-luvulla Tukholmassa taideteollisuuskoulussa, Helsingissä Suomen Taideyhdistyksen piirustuskoulussa ja täydensi opintojaan Pariisin akatemioissa. Taidekoulutuksen ohella lähipiiri ja kollegat vaikuttivat taiteilijaperheessä kasvaneen Janssonin taidekäsityksen muodostumiseen.\nNäyttelyn ajalliset painopisteet mukailevat Janssonin kuvataiteilijan uran aktiivisimpia kausia: keskiössä ovat uran alkuvuodet 1930- ja 1940-lukujen taitteessa sekä taiteellisen uudistumisen aika 1950-luvun lopulla ja 1960-luvulla.\nNäyttely valottaa Tove Janssoniin ja hänen sukupolveensa suomalaisessa taidekentässä 1930-1960-luvuilla vaikuttaneita ilmiöitä. Tove Jansson seurasi taidemaailmaa aktiivisesti muttei tarttunut uusiin suuntauksiin ensimmäisten joukossa, vaan pysyi pitkään uskollisena nuorena omaksumalleen ranskalaistyyppiselle kolorismille. Janssonin varhaistuotanto on yksityiskohdiltaan rikasta ja usein kertovaa. 1950-luvun aikana taiteilijan teoksissa ilmeni pyrkimys yhä yksinkertaistetumpaan muotoon ja hallittuun sommitteluun. 1960-luvulla Jansson kokeili täysin abstraktia ilmaisua.\nTove Jansson - Maalaaminen on kaikkein tärkeintä -näyttely Didrichsenin taidemuseossa 13.3.-30.5.2021. Näyttelyjulkaisu tilattavissa nyt.


Pintakäsittely - #20 by sm0gu - Paja - Yksivaihde.net\neki (eki) April 1, 2009, 8:53am #15\nVoisiko tuollaiselle vintagestongalle tehdä jotain että ei ruostuisi niin herkästi? Parissa päivässä tulee rouhea pintaruoste kun on kosteaa. Lähtee kyllä ihan hinkkaamalla pois, mutta voisko siihen vetää jonkun pinnan niin että ei ruostuisi mutta näyttäisi vanhalta ja patinoituneelta?\nChopperOlli (chopperolli) April 1, 2009, 2:27pm #16\neki - 11:53, 1.4.3009 » Voisiko tuollaiselle vintagestongalle tehdä jotain?\nSen vois koettaa vahata jollain hyvällä autovahalla, vaikka muutamaan kertaan. Toinen vaihtoehto ois vetää ihan ohut kerros spray lakkaa.. tässä on kuitenkin riskinsä, pinnasta saattaa tulla typerän näköinen ja kosteus saattaa mennä lakan ja kromin läpi ja sitten tulos on kaikkea muuta kuin haluttu.\neki (eki) April 2, 2009, 5:09am #17\nTattis, täytyy hakea turtlewaxia.\nsm0gu (sm0gu) August 3, 2010, 10:11am #18\nNostellaan tämmönenkin. Oli tarkotus tehdä baarijopoon rottalook eli ruostutettu runko, olisko kellään tietoa notta pysyykö lakka tärpätillä puhdistetussa pintaruostuneessa rungossa vai vedänkö vaan esim. vahat päälle?\nVoiko joku viisas kertoa myös clear coatista ja kromista? Kaiken yliluonnollisen Internetittämisen jäljiltä mulla on semmonen kuva, että sen pinnan sais pois ihan maalinpoistoaineella kromin vahingoittumatta. Tarkoituksena olis siis poistaa pinnotteen alle piilotetut tarrat. Oonko tajunnu tän homman ihan nappiin? Ja kun ne tarrat ennemmin tai myöhemmin on irti siitä rungosta, pitäiskö siihen pistää uus lakka? Ts. mitä hyötyä siitä on kun kromipintahan säilyy ihan ilman pinnoitteitakin?\nMrHat (mrhat) August 3, 2010, 10:52am #19\nsm0gu - 13:11, 3.8.2010 » Nostellaan tämmönenkin. Oli tarkotus tehdä baarijopoon rottalook eli ruostutettu runko, olisko kellään tietoa notta pysyykö lakka tärpätillä puhdistetussa pintaruostuneessa rungossa vai vedänkö vaan esim. vahat päälle? Voiko joku viisas kertoa myös clear coatista ja kromista? Kaiken yliluonnollisen Internetittämisen jäljiltä mulla on semmonen kuva, että sen pinnan sais pois ihan maalinpoistoaineella kromin vahingoittumatta. Tarkoituksena olis siis poistaa pinnotteen alle piilotetut tarrat. Oonko tajunnu tän homman ihan nappiin? Ja kun ne tarrat ennemmin tai myöhemmin on irti siitä rungosta, pitäiskö siihen pistää uus lakka? Ts. mitä hyötyä siitä on kun kromipintahan säilyy ihan ilman pinnoitteitakin?\nmaalinpoistolla voi poistaa kaman siitä kromin päältä. Ei tarvii muuta, mutta kai se vahaus on aina hyvä vaihtoehto.\nRuostepinnoista kannattaa huomioida myös tälläkin forumilla - ellei peräti tässäkin ketjussa esillä ollut askartelumaalit, joilla saadaan aikaan ruostepinta tai muita hapettuvia metalleja, kuten kuparia.\nsm0gu (sm0gu) August 3, 2010, 11:52am #20\nMrHat - 13:52, 3.8.2010 » Ruostepinnoista kannattaa huomioida myös tälläkin forumilla - ellei peräti tässäkin ketjussa esillä ollut askartelumaalit, joilla saadaan aikaan ruostepinta tai muita hapettuvia metalleja, kuten kuparia.\nAskartelumaalit varsin hyvin tiedossa. [Täällä](https://www.yksivaihde.net/old/2481) kuitenkin keskustelua oikeesta ruosteesta rungossa, ja kun tuo mun Jopo nyt on jo valmiiks nätisti ruostunut niin miksei vaan pistää lakka päälle, jos se kerta toimii? Tossa rungossa käytettiin lakkaa, mihin yhdistetty ruosteenestoainetta mutta osaako kukaan arvailla tilannetta tavallisen lakan kanssa? Ja millasen pohjakäsittelyn toi ruoste tarvii ennen lakkausta?\nKiitos vastauksesta eniveis.\nastro (astro) August 3, 2010, 12:15pm #21\nJos haluat rottalookkisen baaripyörän ja sulla on ruosteinen Jopo, niin tarviiko sun enää tehdä mitään? Pintakäsittely vie aikaa ja rahaa. Ei se ruostu puhki kuitenkaan.\nbber (bber) September 17, 2010, 5:09pm #22\nMillä kannattaa tukkia ylimääräiset nyrkinmentävät reiät rungosta? Eli millä mä kittaan? Ja miten eri kittaus metodit vaikuttaa maalausvaihtoehtoihin esim. pulverimaalauksessa?\nJaahans, itse itseäni valistaen:\nEli Plastic paddingia kehiin.\njuki (juki) August 8, 2012, 7:12am #23\nMitä kittiä kannattaa ostaa ja paljonka suunnilleen maksaa? Pitäs paikata runkoa ennen maalausta.\ntnts (tnts) January 15, 2013, 7:35pm #24\nTäällähän usein ehdotetaan raakateräiselle rungolle pelkkää lakkausta, jotta saumat näkyy jne. Prölli-setä kirjoittaa aiheesta omassa mainoskuvastossaan: http://prollyisnotprobably.com/2013/01/why-clear-coat-over-raw-steel-doesnt-work/\nJJL (jjl) January 15, 2013, 8:14pm #25\nKromauksen saa purettua samalla prosessilla, kun vaihtaa katodin ja anodin. Itse olen heittänyt kappaleita ruokasuolakylpyyn, kytkenyt akun plussan nikaleeseen eli se toimii luovuttavana anodina ja heittänyt astiaan rautapalikan kytkettynä miinukseen. Se kromi ja kupari hilpasee siihen palikkaan, ja nopeasti. Suora lainaus harley miesten sivuilta kromin poistoon, tiedä sitä sitten toimiiko?\n_Niko (_niko) January 16, 2013, 10:14am #26\nMulla on mahdollisuus käyttää lasikuulapuhallus kamoja. Ainakin muutamat kokeilemani kromiosat on saatu maalauskelposeksi, tosin eivät ole olleet fillarin osia. Voi paiskata yyveellä, jos tuntuu että nurkissa on jotain, mitä tarvitsisi puhallella. Kokonainen runkokin voi mahtua puhalluskaappiin.\nsepe84 (sepe84) February 25, 2013, 11:36am #27\ntnts - 23:35, 15.1.2013 » Täällähän usein ehdotetaan raakateräiselle rungolle pelkkää lakkausta, jotta saumat näkyy jne. Prölli-setä kirjoittaa aiheesta omassa mainoskuvastossaan: http://prollyisnotprobably.com/2013/01/why-clear-coat-over-raw-steel-doesnt-work/\nJos halajaa kestävää raakateräs-lookkia, niin voin suositella pulverilakkausta. Kahden vuoden beater-käytön jälkeen ei ole omassa rungossa mitään jälkiä ruosteesta, eli näyttää edelleen ihan samalta kuin näissä AMA-kuvissakin: [https://www.yksivaihde.net/old/5986](https://www.yksivaihde.net/old/5986)\nAlppiapina (alppiapina) February 25, 2013, 12:07pm #28\nGlisten PC <–Tuommoisella sivelin viikonloppuna osia, jotka ovat paljaalla metallilla. Saas nähdä miten kestää käytössä.\nMull_Dundane (mull-dundane) May 9, 2013, 4:08pm #29\nDecoupage-koristelu ja sellaisen työn rationalisointi kiinnostaisi. Mitähän lakkaa kannattaisi käyttää, jos on tarkoitus tehdä säänkestävä pinta mahdollisimman nopeasti ja mahdollisimman halvalla? Erikeeper ja vesi joutaa jättää mieluusti tästä prosessista pois.\nMERKKARI (PIENI MERENNEITO) June 6, 2013, 3:50am #30\npieni merenneito - 9:44, 6.6.2013 » Nyt googletan plastidip.\nrakas taivaan isä onko tämä ehkä paras hätäriDIY vaihtoehto mustaksi kannuttamiselle amen?\nmunccis (munccis) June 6, 2013, 5:25am #31\nrakas pienimerenneito, plastidip vaikuttaisi maailman parhaalta aineelta juuri tällä hetkellä, sellaiselta josta olen nähnyt unta\nmonark (monark) January 10, 2014, 6:27pm #32\nPlasti dipistä taas. Kokeilin bilteman kumimaalia, joka on ilmeisesti samanlaista tavaraa, kuin toi plasti dip ja kannutin kammet mustaksi rieskoineen päivineen. Melko tarkkaa kamaa maalata. En vielä noin pienellä suihkimisella päässyt jyvälle, miten kuivumisajat suhtautuu työn jälkeen. Osassa kohdista tuli tosi pientä kuplimista, mutta epäilen, et olis pitänyt antaa ohkaisenkin kerroksen kuivua paremmin ennen uuden vetämistä, mutta kun ei malttanut odotella…Tai jotain.\nIhan hyvää pintaa sai aikaan paukkupullostakin, joten rohkaistuin tilaamaan runkoon P.D. -maalit.\nKestävyys on varmaan toooosi hyvä, mutta saahan sen irti kun on riittävän rispaantunut. Täytyy vaan vedellä tarpeeks paksu pinta. Rungon voi myöhemmin kokeeks maalata toisellakin värillä, kun en osaa päättää, minkä värisen haluaisin. Kuiturunko täytyis kuitenkin hioa käsipelillä “puhtaaksi”, ennen kuin antaa automaalarin ruiskasta sen viimeisen pinnan. Ja siinä on hommaa sen verran, että.\npeltsip (peltsip) January 10, 2014, 7:42pm #33\njust vähän putsailin plastidipillä kannutettua fillaria ja samat kolhut maalipinnassa näytti pikaisella tarkastelulla olevan kun mitkä tulivat hetki maalaamisen jälkeen kun fillari kaatui kivikossa. pinttynyttä likaa en kyllä mattapinnasta uskaltanut hangata siinä pelossa että lähtee pian dipitkin irti.\nPIFu (pifu) February 7, 2014, 11:30am #34\nmene ja tiedä onko tää oikea topicci tähän kyssäriin, mutta onko kellään tietoa onko cinellin XA-stemmissä jotain lakkaa päällä tehtaalta tullessaan, vai onko se vaan ihan “puhdasta” alumiinia/alumiiniseosta?\nE: vastaan omaan kysymykseeni, on lakattu ja ei, ei kannata yrittää poistaa maalinpoistolla, ilmeisesti pulverilakkaa… lähtee kyllä hiomalla nätisti


Ostajan opas: löydä täydellinen kylpyamme | Meillä kotona\nVaahtokylpyjä ja ajatonta muotoilua – löydä täydellinen kylpyamme\nSopiva kylpyamme tuo kylpemisen iloa vuosiksi. Laadukas amme on vakaa, tarpeeksi tilava ja pitää veden lämpimänä pitkään.\nMieti kylpyammeen koon ja muodon lisäksi kuka sitä käyttää. Onko kylpyamme lasten polskimispaikka vai vietetäänkö siinä pitkiä rentoutumistuokioita? Halutaanko kylpy poreilla vai ilman?\nJos ammeeseen käy yhtä aikaa kaksi henkilöä, valitse kahden pääpuolen malli. Lapsiperheeseen sopii amme, jossa on suihku- ja laskutilaa ja jonka reunan yli voi astua ilman koroketta. Nautiskelija valitsee ergonomisesti muotoillun, syvän mallin.\nHuomioi myös kylpyammeen turvallisuus ja puhdistamisen helppous.\nVarmista, että kylpyamme varmasti mahtuu kylpyhuoneeseen. Jätä sen eteen riittävästi tilaa riisuutumiseen, kuivaamiseen ja pukeutumiseen.\nPieneen kylpyhuoneeseen sopii ovaalinmuotoinen, vapaasti seisova tai muodoltaan epäsymmetrinen kylpyammemalli, jonka voi sijoittaa nurkkaan, joka muuten jäisi hyödyntämättä. Vapaasti seisovan kylpyammeen voi sijoittaa mihin tahansa kylpyhuoneessa. Rakenteisiin upotettava kylpyamme antaa kylpyhuoneelle elegantin ilmeen, mutta vaatii tilaa ympärilleen.\nEnnen kylpyammeen valintaa selvitä myyjältä vesi - ja viemäripisteiden sijaintien vaatimukset, sillä ne ohjaavat kylpyammeen sijoittamista etenkin vanhoissa taloissa. Poreamme vaatii lisäksi sähköliitännän.\nSaniteettiakryyli on yleisin kylpyammeiden materiaali. Sen miellyttävän tuntuinen pinta on kestävä ja helppohoitoinen, ja naarmut on helppo hioa pois tai kiillottaa. Akryylista valmistettu kylpyamme on myös kevyt käsitellä.\nMuista yleisimmistä kylpyammemateriaaleista valumarmori säilyttää veden pitkään lämpimänä. Teräsemali puolestaan on perinteikäs ammemateriaali, joka kestää kulutusta, mutta ei sovellu akryylin tai valumarmorin tavoin erikoisempiin malleihin. Lisäksi kylpyammeita valmistetaan kivi-, mineraali- ja komposiittimateriaaleista.\nKylpyamme on pitkäikäinen sijoitus, joten panosta ajattomaan muotoiluun. Suosittuja ovat vapaasti seisovat kylpyammeet minimalistisin linjoin. Kaksoisseinärakenteiset mallit ovat tyylikkäitä, sillä ylivuotosuojan kaltaiset tekniset osat ovat täysin piilossa.\nKylpyammeisiin on lisäksi tarjolla erillisiä etu - ja sivulevyjä, jotka muuttavat ulkonäköä. Kaakelointiin sopivalla etulevyllä varustetun mallin voi myös laatoittaa.\nUseat kylpyammemallit saa sekä hierontalaitteistolla että ilman, emaliammeeseen sellaista ei voi yhdistää. Valittavana on joko ilma- tai vesihierontaa ja erilaisia poreita.\nVesihieronta on poreammeen tehokkain hierontajärjestelmä. Sen voimakkuus määräytyy suuttimien määrän ja koneiston tehon mukaan. Melutasoissakin on eroja.\nHierontalaitteistolliseen kylpyammeeseen voi usein liittää esimerkiksi lämmittimen tai jopa väriterapiatoiminnon.\nKuvassa Svedbergsin Stil - sarjan amme. Stil - sarjasta voi yhdistellä itselleen sopivimman kokonaisuuden.\nSisusta romanttinen kylpyhuone